
Veljačka revolucija u Parizu. 


Narod franeezki nije bio zadovoljan sa svojim mi- 
nistarstvom, koje da ruši njegov ugled u inozemstvu. 
Nu predsjednik ministarstva Guizot, koji je bio ujedno 
i ministar vanjskih posala, nije puno mario za nezado- 
voljstvo opozicije, jer je imao za sebe veliku većinu u 
francezkoj komori i u senatu. Opozicija je tu većinu pri- 
pisivala nepravednomu izbornom redu, po kojem su birani 
većinom činovnici, pa je zato javne sastanke upriličivala 
u tu svrhu, da tu žigoše vladu i izborni red. Napokon 
dodje ideja, da se priredjuju 'banketi i sobeti, na 
kojima će se malo jesti i piti, ali tim više kritizovati 
vladu i tražiti nove reforme. "ako se urekao veliki 
banket za 22. veljače 1848., ali je u predvečerje toga 
dana vlada priliepila po svim uglovima naredbe, po ko- 
jima zabranjuje obdržavanje sutrašnjeg banketa. — "To 
je bilo dosta, da uvriedi slobodoumni francezki narod. 
Sliedeći dan vrvilo je silno množtivo svieta po parižkim 
trgovima i boulevardima, a na više mjesta dodje do okr- 
šaja medju vojskom i djacima, koji se naravno staviše 
n& čelo nezadovoljnoga naroda. Narod stade sada dizati 
barikade, te je prolazio ulicama, pjevajući marseillaisu i 
vičući: ,Dolje s ministrima! Da živi opozicija! Da živi 
reforma izbora! Živila sloboda!“ Sada se'zabrinula vlada, 
pa se postarala, da sakupi u Parizu svu vojsku i topove 
iz okolice parižke, jer u narodnu gardu nije već posve 


bi 

vjerovala. Drugi dan (23. veljače) bije se pravi boj po 
ulicama parižkim, jer gradjanstvo iz kuća puca na vojsku, 
koja nemože odolievati silnim barikadama, što ih nepre- 
stano dižu buntovnici. Buna je u pravoj svojoj kolo- 
tečini. = 

U to kobno vrieme u /,2 sata poslie podne sastala 
se zastupnička komora na sjednicu i tu izjavi Guizot, da 
je cielo ministarstvo predalo ostavku, na što da je kralj 
Ljudevit Filip I. naložio Molću, dakle umjerenomu 
opozicionaleu, da sastavi kabinet. Kad je to saznao pa- 
rižki puk, koji je već i sabornicu obkolio, razliegne se 
po Parizu veselo podvikivanje: ,Sve je svršeno! Mini- 
starstvo je dalo ostavku! Da živi reforma!“ U večer 
toga dana ragsvietliše Parižlije svoje kuće u znak veselja. 
No sad se dogodi nesreća, koja je kriva, da se stvar 
tako užasno svršila. Kad su naime oko 10 sati u noći 
došli djaci i radnici pred kuću Guizota, bivšeg ministra 
predsjednika, da mu izvedu mačju deraču, prestraši se 
ondje postavljeni bataljun vojnika, te opali puške u 
masu naroda. Do 50 ljudi je palo, ali se o tom za čas 
raznese glas po svem Parizu, a masa naroda zaključi 
strašnu osvetu. ' 

Narod krene drugi dan prema kraljevskoj palači 
»Luilerie“ zvanoj i za čas razvi se ondje ne bitka, već 
pravo mrevarenje. Badava vojska, badava topovi; narod 
sve podavi i pokolje, a ,Tuilerie“ padnu u ruke grabež- 
ljivaca, koji ih posve oplieniše,:te ,Palais royal“ upališe. 
Kralj se odrekao priestolja na korist svoga unuka Ljude- 
vita Filipa II., kojemu je tek 10 godina, pak će mjesto 
njega vladati Parižlijama simpatična vojvodkinja Orleanska 


kao regentica. No narod nehtjede više imati kralja, pa 


zato spali kraljevski priestol pod spomenikom srpanjske 
revolucije od g 1830., a na kraljevsku palaču postavi 
nadpis: ,,Hdtel des invalides eivils“. 


i 


5 


U Parizu proglašena je republika, a narod sa 
nekim poslanicima sastavi privremenu vladu, koja razpusti 
obe komore i pozove narodnu vojsku, neka bude u pomoć 
novoj republikanskoj demokratičkoj vladi. Kralj Ljudevit 
Filip 1. pobjegao je sretno sa svojom familijom i bivšim 
ministrima u Englezku. 


EH, 
Odjek parižke revolucije. 


Kad su stigli glasovi o francezkoj revoluciji i o 
dogodjajima u Parizu, prevrnu se rek bi ciela Evropa. 
U njemačkim državama poče svagdje vrieti i ku- 
hati, pa se pišu adrese na vladare i sastavljaju se želje 
naroda. Toliko komešanje i prieteća od zapada pogibelj 
prisili njemačke vladare, te popustiše narodu. Tako Ba- 
varska, Wiirtemberg, Baden, Hessen i Frankfurt odmah 
ukinuše cenzuru. Bavarski kralj razpisao je sabor za 16. 
ožujka, a na njem će se viećati o odgovornosti mini- 
starstva, o podpunoj slobodi štampe, te o javnosti i 
ustmenosti kod sudova s porotom. To se sve već uvelo 
u Hessenskoj, a pruski kralj takodjer je obećao držanje 
sabora. U cieloj pak Njemačkoj počelo se agitirati za 
njemački parlamenat, koji bi bio sastavljen od svih Nie- 
maća u Evropi, te izveo jednu jaku sjedinjenu njemačku 
državu. Za kratko vrieme sva je Evropa pobunjena. Tako 
se u Englezkoj počeo narod isjavljivati za republiku, 
u njemačkim državama dižu se seljaci proti svojim vlaste- 
linima i haraju im imanja, a u Saskoj i Berlinu 
podpuna je buna. 

Sve je sada napeto očekivalo, kako će Tali jani 
primiti viesti o parižkim dogodjajima, jer se znalo, da 
ondje još od prijašnjih godina sve kuha, pa će lako i 


zakipiti. I sbilja počeše se Talijani gibati već na prve 

glasove o parižkoj buni. Tako su u Milanu našli oglas, 
u kojem se nudja 1500 cekina onomu, koji ubije feld- 
maršala Radetzkya, a po svoj Lombardiji i Mle- 
tačkoj poče se razvijati pokret u tom smislu, da se ove 
dvie pokrajine otrenu od Austrije i da se pridruže 
Sardiniji, gdje je kralj Karlo Alberto još 8. ve- 
ljače 1848. proglasio konstituciju. Kad je pokret zahvatio 
veći obseg, odreče se grof Ljudevit Palffy, austrijski gu- 
bernator mletačkih pokrajina, svoje časti, pa ju preda u 
ruke grofa Ferdinanda Zichya, zapovjednika varoši i 
tvrdjave. Ovaj pak, bojeći se krvoprolića, učini s mle- 
tačkim kolovodjama sramotnu pogodbu, po kojoj ostavlja 
grad on i sva austrijska vojska, te predaje u ruke gra- 
djanskoga odbora svu svoju dosadanju civilnu i vojničku 
vlast, a uz to još i sve bojne sprave i blagajnu. Sada se 
pobunila i Lombardija, te mnogi gradovi (Udina, Treviso 
i dr.) proglasiše republiku. U Milanu već se bije 
Radetzky s ustašama, koji se organizuju po čitavoj 
zemlji. Sva gornja Italija pozorištem je krvavih dogodjaja, 
jer Talijani protjeraše Habsburgovca Franju V., vojvodu 
od Modene, a Bourbonca Karla 1I., vojvodu od Parme, 
obsjedoše u njegovoj palači. Papa Pio IX. občuva svoju 
zemlju od bune jedino za to, što je još u siečnju dno 
narodu konstituciju. 

Ako je viest o dogodjajima parižkim uzbunila go- 
tovo cielu Evropu, nije čudo, što nije prešla austrijsku 
monarkiju. Tu je sve kipjelo na bureaukratizam kneza 
Metternieha i na bezobzirne želje magjarskog na- 
roda, koje su prietile obstanku svih drugih narodnosti, 
što su živile pod ugarskom krunom. Novi pokret je da- 
pače najjače potresao monarkijom i najdulje ju njihao, 
akoprem je baš ovdje ostao gotovo bez ikakovih državnih 
posljedica. 


II. 
Magjari se prvi dižu. 


Kad su u sviet doprle viesti o parižkoj revoluciji, 
bio je u Požunu na okupu zajednički sabor. — — — 


———-—>—>——-—-— Hrvatski 
poslanici, na čelu im prokušani pobornik hrvatskog dr- 
žavnog prava, Metel Ožegović, jedva su suzbijali tolike 
napadaje, kojima ih je častio odvjetnik Ljudevit Košut 
na silno povladjivanje i zastupnika i galerije. Mora se 
reći, da je ovaj magjarski šovinista bio najodlučniji pro- 
tivnik hrvatstva, a na tom se saboru izticao odvjetnik 
Ljudevit Košut kao najodvažniji branitelj ma i najmanjeg 
prava, koje bi pripadalo magjarskomu narodu. Zato je on 
i mogao biti u monarkiji prvi čovjek, koji će se odva- 
žiti, da ondje pokrene prevrat. On to učini dne 8. ožujka 
u 68. sjednici ovoga zasjedanja saborskog. Spomenuv 
novi duh, koji se kreće Evyropom, obori se svom žestinom 
na austrijski državni sustav i na Metternichovu politiku, 
koja uspava narode i njihova prava jedino na korist sve- 
moćne bureaukracije. U svom govoru, koji je pun lojalnog 
uvjeravanja prema vladajućoj habsburžkoj kući, sjeti Košut 
zastupnike, neka nedaju, da mine sgodni čas, jer bi im 
kasnije historija zabilježila imena u crnu svoju knjigu, 
već neka sada traže od kralja, što magjarski narod treba. 
Predloži zatim reprezentaciju, koju je sutradan sabor i 
prihvatio uz male promjene. 

Eto te prihvaćene reprezentacije : 

»Vaše Veličanstvo itd. Najnoviji dogodjaji nalažu 
nam neobhodnu dužnost, da pozornost našu na to obra- 
timo, što vjernost naša prema vladajućoj kući Vašeg Ve- 

ličanstva, zakonita naša odnošenja s ukupnom monarkijom 
i naša dužnost prema otačbini zahtievaju. 

Ako se obazremo na našu historiju, to nam stoji 
pred očima uspomena, kako kroz tri stoljeća ustavnog 
našeg života nesamo da se nismo mogli, kao što vrieme 
zahtieva, razviti, nego naprotiv moradosmo ponajviše samo 
oko sačuvanja ustava nastojati. Uzrok je tome bio, što 
državna vlada Vašeg Veličanstva nije sliedila ustavni 
pravać, te tako nije se mogla složiti niti sa samostal- 
nošću našega vladanja, niti u obće sa ustavnim životom 
našim. Do sada je ovaj pravae samo zapriečavao razviće 
naše konstitucionalnosti ; ali sada vidimo, da ako se ovo 
i nadalje tako uzdrži, i ako se vlada monarkije nepriljubi 
ustavnosti, da to može priestol Vašeg Veličanstva i svu, 
uslied praematičke sankcije ugodnimi svezami s nami 
skopčanu monarkiju, u nepredvidjene posliedice zaplesti, 
a našoj domovini neizrečenu štetu nanieti. 

Vaše Veličanstvo sazva nas, da uvedemo reforine ; 
time smo mi vidili izpunjenu davnu našu želju i naj- 
revnijom pripravnošću latismo se toga posla. 

Mi smo zaključili, da ćemo po načelu obćenitog 
nošenja tereta na se uzeti dio javnog tereta puka, koji 
je dosada sam namirivao varmedjsko upravljanje, i da 
ćemo na isti način brinuti se za namirenje novih državnih 
troškova. — Zaključili smo, da se ima puk uz naknadu 
odkupiti od urbarijalskih dužnosti, te tako izjednačivši 
interese puka s interesima plemstva, da se s napredkom 
blagostanja u našoj domovini ukriepi priestol Vašega 
Veličanstva. 

Olakšanje tegotnox uzdržavanja i nastanjenja voj- 
ničtva jedna nam je od najpoglavitijih briga. Admini- 
strativno i političko uredjenje kr. gradova i slobodnih 
okružja držimo za neodloživ predmet i mislimo, da je 
već došlo vrieme, da i puk bude dionik političkih prava. 

Domovina svim pravom očekuje, da se učine uspješni za 
proovjetanje poljodjeljstva, obrtnosti i trgovine koraci. 

Ali i ustavni naš život iziskuje razviće pravog na- 
rodnog zastupanja, — duševni naši interesi ištu na slo- 
bodi utemeljenu podporu; obramba naše domovine treba 
da se na temelju značaja narodnog i jedinstva interesa 
ravnih stališa državljana preobrazi, to pako potrebuje 
tako u obziru priestola Vašega Veličanstva, kao i sigur 
nosti domovine naše, čim skorije naredbe. Računanje i 
odgovorno rukovodjenje ugarskih dohodaka i trošaka ne- 
možemo više odgoditi, jer samo tako možemo izpuniti 
ono naše ustavno zvanje, da zadovoljimo tako sjajnosti 
priestola Vašega Veličanstva, kako takodjer i svim našim 
potrebama naše domovine i ostale zakonite dužnosti. 

Kod mnogih ovih pitanja potrebno će biti, da se 
uzajamno izravnaju naši interesi sa interesima nasljednih 
pokrajina, k čemu mi dragovoljno pružamo ruku, ali 
ujedno ogradjujemo narodna naša prava i interese. Nu 
mi smo i o tom osvjedočeni, da zakoni, smjerajući na 
razvitak ustavnog našeg života i duševno i materijalno 
blagostanje našee naroda, samo tim mogu zadobiti pravu 
životnu snagu i valjanost, ako se izvršivanje njihovo po- 
vjeri narodnomu, od svakog stranog upliva prostomu vla- 
danju, koje bi iz ustavne većine proizlazilo i njoj odgo- 
vorno bilo. I zato smatramo kao prvi uvjet i bitno poru- 
čanstvo svih reforma, da se collegijalni naš vladanja način 
pretvori u ugarski odgovorni ministerium. Tako mislimo, 
da ćemo odgovoriti našemu zvanju. 

I odlučna je naša te osbiljna namjera, da sva ova 
Pitanja u suglasju s Vašim Veličanstvom na ovom još 
saboru sretno riešimo. 'To očekuje od nas domovina, to 
izgledaju milijuni puka, na to nas nuka vjernost i odanost, 
kojom smo nepokolebivo prama vladajućoj Vašega Veli- 
čanstva kući oduševljeni, jer smo uvjereni, da se samo 

time mir, spokojstvo i povjerenje u domovini našoj tako 
utvrditi mogu, da ga neuzdrmaju neočekivanih možehiti 
slučajeva vihrovi; i samo takvim poručanstvom mira i 
zadovoljstva zadobiti možemo onu oduševljenu slogu svih 
sila, na koje će se vladajuća kuća Vašeg Veličanstva 
pod kakovim god okolnostima oslanjati moći. Nu i Vaše 
Veličanstvo s nami će zajedno osjećati, kako nam je za 
izvedenje toga potrehit mir i kako su od potrebe spo- 
kojne okolnosti. I u tom obziru nije nam moguće ne- 
motriti s brigom na one znake narušenog mira, koji se 
pokazuju u nekim stranama monarkije s nama po prag- 
matičkoj sankciji sjedinjene, i kojih važnost mnogo po- 
većavaju predvidjeni inostrani dogodjaji. Ne želimo očinsko 
srce Vašeg Veličanstva“izbrajanjem ovih znakova raztužiti, 
niti njihov već osjetljivi upliv na financijalna razmjerja 
razlagati, ali vjernost naša i na nama stojeća odgovornost 
prisiljuju nas, da izpovjedimo, da mi pravi izvor sa- 
dašnjih nesgođa i najelavniji uzrok našega zaostajanja 


nalazimo u načinu upravljanja monarkije, i zato smo i 


tvrdo uvjereni, da će Vaše Veličanstvo najsigurnije svim 
mogućim nesgodama doskočiti, vjerne svoje narode slo- 
Žiti, razne pokrajine monarkije stopiti i time najčvršću 
podporu priestola svoga i vladajuće kuće naći, ako Vaš 
priestol bude okružen neobhodnim po zahtievanju vre- 
mena ustavnim institucijama. U ostalom, Vaše Veli- 
čanstvo, sudbina je u božjim rukama; mi se nadamo u 
zaštitu promisli božje; ali osjećamo i dužnost starati se, 
da neznana budućnost nenadje nepripravnu vjernu Va- 
šemu: Veličanstva Ugarsku. Da se ova briga čim skorije 
ukloni, mislimo, da je od potrebe, da se napomennuia 
reforma pitanja još na ovom saboru u smislu ustavnosti 
rieše, ali se pri tom bojimo, da nebi obično saborsko 
pogadjanje s vladom i kolegijalnim sistemom prouzročena 

dugotrajnost naših dikasterija* uz pogibelj zakasnila od 
Vašega Veličanstva očinski namjeravani i od sve domo- 
vine pravedno očekivani uspjeh. I za to s pouzdanjem 
neporušive vjernosti prana kraljevskom priestolu molimo 
Vaše Veličanstvo, da bi izvolilo, uvaživši sadanje izvan- 
redne okolnosti, na sabor poslati punomoćne organe svoje 
kr. milostive volje, i to po smislu zakona članove našega 
najvišega dikasterija, naime ugarskoga kr. nanijestničtva, 
koje bi Vaše Veličanstvo svojim povjerenjem odlikovalo 
kao organe ustavne i koji bi pod osobnom odgovornošću 
ravnali izvršenjem stvorenih zakona i neposredni dionici 
saborskoga viećanja bili, državne stališe o namjerama 
Vašega Veličanstva upućivali, potrebna izvješća, pokaze, 
osobito u obziru financija, davali i riešenje predležećih 
pitanja podpomagali. Tako bi se stvoreni zakoni mogli 
brže Vašemu Veličanstvu potvrdjenja radi podnositi i po 
njima bi se, ma kuda okrenuli dogodjaji, osigurao u 
našoj domovini mir, utvrdilo pouzdano spokojstvo, a na 
temelju ovih razvila bi se duševna snaga i materijalna 
sila, u kojoj bi Vaše Veličanstvo u svakom slučaju ne- 
izvjestne budućnosti neporušivu podporu svoga kr. prie- 


' stola našlo. U ostalom itd.“ 


Ova osnova bila je pročitana 4. ožujka u veli- 
kaškoj kući, edje je na to predsjednik Juraj Mai- 
lath, državni sudac izjavio, da će nadvojvoda 
Stjepan, ugarski palatin, koji se sada bavi u Beču, 
opredieliti vrieme, kad će se ova reprezentacija uzeti u 
pretresivanje. 

Ova izjava zadovolji velikašku kuću, te predsjednik 
razpusti ovu sjednicu. Drugi dan ode i on i drugi pod- 
predsjednik veliki tovarnik (blagajnik) sa nekim velika- 

* Dikasterija, to su bili magistrati, preko kojih je 
car obavljao svoju izvršujuću vlast, kanoti kraljevska 
ugarska dvorska kancelarija, namjestničtvo i komora. 

šima u Beč, tobože na magjarski bal, koji je priredjen 
kao uztuk slavenskomu balu, ali u istinu, da se ondje 
dogovore i posavjetuju, što će činiti. 

Kad se to saznalo, digne se silna graja u zastup- 
ničkoj kući dne 8. ožujka. Košut, Madarasz, Pazmindy i 
drugi zastupnici navališe pravim biesom na velikašku 
kuću. Oni zahtievaju, da velikaška kuća što prije sjednicu 
drži i vieća, da li će prihvatiti reprezentaciju na kralja 
ili ne, jer će se po tom znati, hoće li velikaška kuća 
pristati uz puk ili uz absolutizam.  Nebude li velikaška 
kuća što prije držala sjednicu, onda će zastupnička kuća 
sama koracati dalje izvanrednim načinom. U tom smislu 
čitana je 9. ožujka u zastupničkoj kući poruka na veli- 
kašku kuću. U njoj se stališi tuže, što velikaši nisu još 
pretresali priobćenu im reprezentaciju (o zadaći sabora) 
i kažu, da se ovo postupanje ne slaže s dostojanstvom 
niti zakona, niti zakonotvorstva. 

Dana 14. ožujka javio je Košut u zastupničkoj sjed- 
nici, da je sinoć pao ministar Metternich u Beču. S tim 
padom u zavezu je sloboda štampe, koja je podieljena u 
Beču i to, što svaki gradjanin dobiva oružje u ruke, da 
pazi na mir i poredak. On žali, što se nije prije toga 
dogodjaja priestolu podniela reprezentacija, u kojoj je 
izjavio, da budućnost vladajuće kuće zahtieva, da se 
priestol osloni na ustavnu slobodu. Zato predlaže, neka 
se umoli prejasni nadvojvoda Stjepan, koji se danas po- 
vratio iz Beča, da se rečena reprezentacija odmah uzme 
u viećanje i neka izradi svojom vlašću, da se bez pre- 
piranja podnese, jer se on boji, da se nebi prije raznesle 
po domovini viesti o dogodjajima, nego li stiene manifest 
pred priestol. 

Na ovaj predlog bi odmah izaslan odbor k prejasnom 
nadvojvodi palatinu, koji poruči, da je pristao na prošnju 
stališa i da će se još danas rečena reprezentacija uzeti u 
pretres. 

Isti dan poslie. podne držala se sjednica velikaške 
kuće pod predsjedanjem nadvojvode Stjepana. Sjednica 
je bila mnogobrojno posjećena, naročito galerije bile su 
pune. Kad je protonotar pročitao reprezentaciju na kralja, 
predloži nadvojvoda, da ju velikaška “kuća prihvati, na 
što bje aklamacijom uz burno povladjivanje galerija prim- 
ljena. Izabrana bje ujedno sjajna deputacija, koja će pod 
vodstvom nadvojvode ići u Beč i ondje položiti u kra- 
ljeve ruke reprezentaciju, pa moliti, da ju kralj primi. — 
Drugi dan (15. ožujka) krenula je deputacija iz Požuna 
u Beč. 


IV. 
Dogodjaji u Beču. 


Potaknuta primjerom drugih sveučilišta, htjede i 
bečka univerza da dade izraza svoga rodoljubnog mišljenja. 
Dne 12. ožujka sabralo se u sveučilištn oj dyorani 
do 2000 djaka, te izradiše adresu na cara. U adresi 
izriču svoju vjernost prama vladajućoj kući i pripravnost 
za obranu domovine proti svakomu neprijatelju, a onda 
svoje želje, imenito da bude: sloboda govora i štampe, 
sloboda učenja i obučavanja, javnost i ustmenost na sudu, 
sloboda vjere i razširenje staliških prava. Rektor sveuči- 
lištni primio je ovu adresu, obećavši, da će ju drugi dan 
predati sakupljenim austrijskim stališima, da ju oni za- 
jedno s mnogim drugim prošnjama caru podnesu. Drugi 
dan (13. ožujka) ode velika četa djaka i ostalih bečkih 
gradjana u veliko dvorište stališke kuće, koja je baš dr- 
žala sjednicu, pa razpravljajući o svemu, naročito čitajući 
govor Košutov u magjarskom saboru, počmu se rugati i 
vikati na Metternicha, a zatim pošalju dvanaest svojih 
ljudi u sjednicu stališku, da odanle donesu ustmeni od- 
govor na njihovu peticiju. Pošto su se zastupnici bojali, 

da ne bi svi djaci došli u dvoranu, zatvoriše vrata. Sad 
se pobojala cna dvanaestorica, te kroz prozor zavikaše: 
»Izdaja! Uhvaćeni smo!“ 

Za koji čas bila su razbijena vrata, svjetina provali 
u dvoranu, raztjera skupštinu i potare sve, što je našla. 
Ulice se napunile ljudstvom, koje razjareno deralo se pred 
državnom kaneelarijom, gdje je prebivao knez Metternich, 
a odanle pošlo pred carski grad, vičući: ,Još danas od- 
govor!“ Drugi dan pobjegne iz Beča Metternich na svoje 
imanje Kostain, a car izda proglas na narod. U pro- 
glasu veli: ,Mi Ferdinand itd., uvažavajuć sadašnje poli- 
tičke okolnosti, odlučili smo sakupiti po poslanicih oko 
Svoga priestola stališe naših njemačkih i slavjanskih 
država i centralnih kongregacija Naše lombardo-mletačke 
kraljevine, i to zato, da saslušamo njihov savjet o za- 
konotvornih i administrativnih pitanjih. Za tu svrhu uči- 
nismo potrebite naredbe, da se ova skupština, ako ne 
prije, a to za stalno 8. srpnja t. & drži. U Beču I4. 
ožujka 1848. Ferdinand m. p.“ 

Kad se prvom naredbom malo utišala buna u Beču, 
proveze se 15. ožujka car Ferdinand sa svojim bratom 
Franjom Karlom i sinovcem Franjom Josipom (sada carem) 
po Beču. Narod se veselio tome, pa je plesao od radosti, 
kad su došli na trg i ondje nadvojvoda Franjo Josip pro- 
slovio nekoliko srdačnih rieči. Veli se, da je i car i 
mladi kraljević plakao od radosti sbog oduševljenja puka ; 
zato da izpuni želje naroda svoga, izdao je car. Ferdinand 
15. ožujka ovaj oglas: 

»Mi Ferdinand itd. učinili smo naredbe, koje smo 
priznali za shodne, da se izpune želje vjernih naših na- 
roda. Sloboda štampe je ukinućem cenzure podie- 
ljena na isti način, kao u svih drugih državah, gdjegod 
obstoji. Narodna vojska, zavedena na temelju imanja 

i inteligencije, već sada služi s uspjehom. Učinjene su 
potrebite naredbe, da se poslanici sviju provincijalnih 
stališa i lombardo-mletačke centralne kongregacije čim 
prije bude moguće sazovu s povećanim brojem gradjanskih 
zastupnika i s osobitim obzirom obstojećih pokrajinskih 
ustava za izradjenje ustava domovine, koji smo od- 
lučili dati. Time pouzdano očekujemo, da će se srca umi- 
riti, obučavanje upet uredno nastaviti, a radinost i mirno 
obćenje na novo oživiti. Ovu nadu gojimo tim više, jer 
smo se danas u vašoj sredini s radošću uvjerili, da vas 
kao prije tako i sada oduševljava ista vjernost i privr- 
ženost, koju ste od viekova Našim pradjedovom bez pre- 
stanka, a i Nam svakom prigodom izkazali. Dato u našem 
carskom, glavnom i priestolnom gradu Beču 15. ožujka 
1848., 14. godine Našeg vladanja. Ferdinand“. 

Da bi pak izpunio svoje obećanje što prije, odlučio 
je car Ferdinand svojim previšnjim riešenjem od 17. 
ožujka sastaviti odgovorno ministarstvo, koje će 
sastojati od ministara izvanjskih poslova i dvora, zatim 
nutarnjih posala, pravosudja, financija i rata. U ovom mi= 
nistarskom vieću predsjedat će ministarski predsjednik, 
koga će imenovati Njegovo Veličanstvo. Zatim podieli 
car grofu Franji Kolovratu predsjedničtvo ministarstva, 
a ostala ministarstva ovako razredi: grof Filquelmont 
preuzet će ministarstvo vanjskih posala i dvora, barun 
Pillersdorf ministarstvo nutarnjih posala, grof Taaffe mi- 
nistarstvo pravosudja, barun Giibeck ministarstvo finan- 
cija, dočim će ministarstvo rata kasnije popuniti. 


Kad je ear još 17. ožujka podielio amnestiju . 


svim poljskim i talijanskim političkim prestupnicima, stekao 
je toliku ljubav Bečana, da su 18. ožujka izpregli konje 
pred kolima, u kojima se vozio car sa caricom, te sami 
odvezli svoga milostivoga vladara u carski grad. Jednako 

su drugi dan s neizmjernim veseljem dočekali nad voj- 
vođu Ivana, toga glavnog carskog savjetnika, kad se 
vratio u Beč. 


V. 


Magjari dobivaju svoje. 


Sjajna deputacija, što su ju Magjari poslali u Beč, 
došla je dakle onamo baš u čas, kada je kralj počeo u 
obilju dieliti milosti i prava svojim narodima. Gradjani 
bečki primili su s neizmjernim oduševljenjem magjarsku 
deputaciju, kad je ona 16. ožujka došla u Beč, pa ju je 
to obodrilo, da još većom energijom traži izpunjenje 
svojih želja, koje su izražene u reprezentaciji. Kralj Fer- 
dinand ljubezno je primio deputaciju i odpustio ju s rie- 
čima, koje su u njoj probudile nadu, da će sve dobiti. 
Ali ogromni magjarski zahtjevi zadadoše strah kraljevim 
savjetnicima, jer je bila očita svakomu pogibelj, da bi 
ovako mogao biti učinjen kraj habsburžkoj monarkiji, ako 
kralj podpiše reprezentaciju. Radi toga bio je nadvojvoda 
Ljudevit, pa knez Windisehgritz i grof Hardige proti 
tomu, da se Magjarima dade posebno nezavisno mini- 
starstvo. Kad su za to začuli Magjari, pohiti knez Eszterhazy 
k nadvojvodi Lj., a grof Szćeheny ka knezu Windisehgriitzu, 
da ih prietnjama svojim prisile za dobrobit magjarske 
stvari, dok je u isto vrieme palatin nadv. Stjepan izjavio, 
da će dati ostavku, ako se nebi jošte danas dozvolilo 
magjarsko ministarstvo. Ovakim načinom prisiliše Ma- 
gjari dvor, da je kralj Ferdinand izdao u jed an sat 
poslie pol noči svoje vlastoručno pismo, kojim ime- 
nuje nadvojvodu Stjepana za svoga punomoćnog na- 
mjestnika a grofa Ljudevita Batthy4nya za pred- 
sjednika magjarskog ministarstva. Batthyiny 
odmah sastavi ministarstvo, i to ovako: Szemere preuzet 


17 


će ministarstvo nutarnjih posala, knez Eszterhizy mini- 
starstvo vanjskih posala (to jest odnošaje s Austrijom), 
Kossuth ministarstvo financija, Mćsz4ros ministarstvo rata, 
grof Szeeheny ministarstvo komunikacija, barun E&twos 
ministarstvo bogoštovlja, Klauzgl ministarstvo poljodjelstva, 
trgovine i obrta, te napokon Deak ministarstvo pravo- 
sudja. Magjari su dakle dobili sve, što su tražili, a to je 
odgovorno ministarstvo neodvisno od austrijske vlade, dr- 
žavni sabor, koji će se svake godine držati u Pešti, na- 
rodnu vojsku, slobodu štampe i porotu i podpuni ustav. 


Ugarski je sabor 15. ožujka zaključio, da će od 
sada i plemići plaćati porez, te ovako dieliti 
s pukom sve terete, a ujedno time prestaju sva ur- 
barska prava i dužnosti, te se seljaci opraštaju od 
robote, desetine i gornice, dočim će zato vlastela dobiti 
naknadu od države. Ovi zaključei došli su 18. ožujka 
pred velikašku kuću, koja ih jednoglasno prihvati. Na 
to ih novo ministarstvo odmah i proglasi bez sankcije 
kraljeve. 

Kralju je na taj način skoro i prestala vlast u 
Ugarskoj. Da ju bar donekle uzdrži, upotrebi priliku, 
kad mu je na potvrdu bila podnesena osnova zakona o 
ustrojstvu magjarskog nezavisnog ministarstva, pa ju sebi 
u prilog promieni. 


»Iskao je jošte sebi pridržati pravo pomilovanja, 
dieljenja crkvenih časti, naslova i redova i darovanja, 
što bi sve ostalo njegovoj dvorskoj kancelariji, iskao je 
za uzdržavanje svoga dvora i radi troškova ciele države, 
da sve daće teku i nadalje u zajedničku državnu blagajnu, 
a povisivale bi se samo dozvolom ugarskoga sabora, 
Sve ugovore financijalne i trgovačke neka ipak sabor u 
Sporazumku s austrijskimi upravnimi organi obavlja. O 
ugarskom ratnom ministarstvu očitova otvoreno, da će 

njegov djelokrug o tom zavisiti, kako će poštovati prag- 
matičku sankciju, da kralj jedinstva vojske žrtvovati ne 
će“. Ovaj odpis poslao je kralj 28. ožujka, a već sliedeći 
dan dodje najprije u velikašku kuću, a onda u zastup- 
ničku. Kad ga je pročitao prabilježnik Ghyozy u veli- 
kaškoj kući, nastade velika uzrujanost, te ministar-pred- 
sjednik izjavi, da se taj odpis ne slaže ni sa željom 
naroda ni sa njegovim očekivanjem, pa zato zamoli nad- 
vojvodu palatina, da svojim posredovanjem izradi, da se 
želje naroda podpunoma izpune i da se kraljeva vieč 
obistini, jer će drugčije on i njegovi ministri odstupiti. 
Palatin na to obeća, da će želje naroda kralju po drugi 
put priobćiti i dade svoju rieč, da će odstupiti sa svoga 
mjesta, ako ih kralj ne bude ostvario. 

No drugčije poprati zastupnička kuća kraljevski odpis. 
Neprestano zviždanje i smieh prekidalo je više put (ahy- 
czya, kad je čitao odpis, a kad ga je pročitao, ustade 
Košut i obori se najgadnijim izrazima na kraljeve sa- 
vjetnike: nadvojvodu Ljudevita, grofa Hardigga, Fiequel- 
monta i Josiku, pa završi svoj govor ovako: ,Ovi se 
s narodom i priestolom lakoumno igraju, da postignu 
svoj absolutistički pravac i da svoje svrhe dokuče. Ja se 
nadam u svečane rieči palatina; čekajmo još nekoliko 
dana s odvažnošću, nu ako se palatin i sada nedovršena 
posla povrati, tad neka oni savjetnici u Beču uzmu na 
sebe odgovornost. Ja ne ću propustiti da obtužim jednoga 
Apponya, Wirknera, Josiku i Zsedčnya kao izdajice do- 
movine i predložiti, da se prognaju“. 

Drugi se osobito obarahu na Zsedćnya, dvorskog 
savjetnika, koji je podpisao odpis i donio ga u Požun, pa 
to uzpali magjarsku mladež i ona podje s narodnom 
gardom u 6 sati na večer u gradsku ređdutnu dvoranu, 
gdje se obdržavala pučka skupština. Na toj skupštini 
zaključeno bi, da se spali kraljevski odpis i slika 

Zsedćnyeva, pa bi to odmah i izvršeno na promenadi. 
Kralj morade popustiti, te se zadovoljiti time, da će Ma- 
gjari davati prinose za dvor, zajedničku diplomaciju i za 


ugarsku vojsku. Ministarstvo dobije toliku vlast u ruke, 


koliko već od nekoliko vjekova nije imao sabor ugarski.“ 


Vl. 


Hrvati se bude. 


Tek prvih dana mjeseca ožujka stiele su prve viesti 
o parižkim dogodjajima u Zagreb. Sviet se za njih do- 
duše vrlo interesirao, ali nije nitko mislio, od kakovih 
će posljedica to biti. "Tekar onda, kad su. ,Narodne No- 
vine“ 11. ožujka doniele reprezentaciju požunskog sabora, 
a iz Beča stigle prve viesti o buni, počme se sve gibati. 
Kad se pak 16. ožujka začulo, da je kralj Ferdinand 
podielio slobodu štampe i narodnu vojsku, digoše se rodo- 
ljubni zagrebački gradjani, te se sutradan 17. ožujka od- 
putiše pod vodstvom Ivana Kukuljevića u magi- 
stratsku sjednicu, gdje Ivan Kukuljević kriepkim riečima 
izrekne želje zagrebačkih gradjana. ,Glasovi o velikim 
nenadanim dogodjajima — rekao je Kukuljević — raz- 
lie&žu se po Evropi i po čitavom svietu; električne viesti 
lete od naroda do naroda, viesti izraženih želja i uči. 
njenih djela, na koje jedva da se dosada gdjekoji jači 
ljudski duh pomislit usudio i to potajno; ono što su 
dosada pojedine najučenije glave jedva u fantaziji želile, 
ono uvadjaju sada s uzhićenjem u život cieli narodi i 
ciele države; što je negda bilo djelo stoljeća, sada je 
djelo od dva tri dana. Želje one porodile su se i u sje- 
dinjenom s nama ugarskom kraljevstvu, djelo ono započelo 
se i u istom našem Beču i u susjednim državama austrij- 
skog carstva. Pa kakove su to želje? Kakovo li to djelo ? 

Želja je: probudjenje prave ljudske slobode naroda! 
Djelo je položenje temelja, na kojem se ima sagraditi 
duhovno-materijalna i politička bolja budućnost svih dr- 
žava i naroda svieta. Vatra ovih želja, pohlepa za ovim 
djelom obuzela je i stanovnike ovoga grada, koji su 600 
godina morali svoja prava oslanjati jedino na papire, 
poderane privilegije, ali koji sada s početkom nove evro- 
pejske dobe žele zajedno s narodom svojim prava svoja 
i sreću naroda na čvršćem temelju za vieke i viekova 
ustanoviti na temelju narodne jakosti i narodnoga duha. 

Iz toga uzroka gledeći na dva mjesta, gdje žele 
našemu narodu krojiti budućnost, gledeći na Požun i na 
Beč, gdje se radi o krepkom prevratu svega dosadanjega 
stanja, ne mogu ni stanovnici ovoga glavnoga grada 
mirno čekati, da se ovaj prevrat, koji će i na naš narod 
neizmjerno djelovati, bez znanja i privolenja našega na- 
roda dovrši, onoga naroda, koji u čitavom austrijskom 
carstvu ima granicama domovine svoje najveću fizičnu 
t.j. vojničku silu i koji narod samo za tim čezne, da i 
duh njegov i stanje njegovo — dosada kroz stoljeća po- 
tišteno — spodobnu moć i snagu u svakom smislu stekne, 
kako imadu drugi izobraženi narodi. Vriedna gospodo! 
Velike se stvari u Požunu predlažu za ugarsku državu i 
za kraljevine naše; traži se tu odgovorno ministarstvo, 
sloboda tiska i s time slobodno razvijanje ljudskoga duha, 
odkupljenje puka od potištene robote, zastupanje naroda 
(t.j. ne jednoga nego svih stališa) u zakonotvornom tielu 
i na većim i manjim saborima, jednakost pred sudom i 
podienuće narodne vojske (garde): Ovi su predlozi od pre- 
velike važnosti za naš hrvatski i cieli slavenski narod, nu 
baš za to, jer su za nas važni i jer bi se tu možebiti 
mogli upotrebiti za nas pogibeljni načini, ne smiju se 
nipošto uvesti u život za nas a bez nas. Mi se radu- 

jemo, da se i u Beču uvadjaju u život podobni predlozi, 


nu hitrina, s kojom se to čini, mora nas učiniti oprez- 
nima za sve pogibelji, koje su više puta s brzinom skop- 
čane za onoga, koji rado čeka ili spava“. Za tim nastavi: 
»I stanovnici ovoga grada, želeći gore navedene darove 
takodjer dobiti, moraju hitro raditi, ako ne žele zakasniti. 
Nu kao slobodni ljudi slobodnog naroda žele, da sve do- 
biju po svojoj volji i svojim trudom, nipošto pako po 
tudjem znoju i po tudjoj volji; žele zajedno starinskim 
narodnim i zakonitim putem dobiti sve, a taj put je dr- 
žavni sabor kraljevine Dalmacije, Hrvatske i Slavonije, 
kamo spadaju najprije sva pitanja našega života, kamo 
su spadala nekada, a spadati moraju uviek. Dakle stanov- 
nici ovdašnji žele, da kao što je grad Zagreb prvi u do- 
movini, tako da bude prvi i u izjavljenju narodnih želja. 
Time mole vriedno poglavarstvo, da se u ime cieloga 
stanovničtva na našega kralja pošalje krepka molba, neka 
izvoli — uslišavši prošnju vjernih svojih Hrvata i Sla- 
vonaca — odmah zapovjediti banskomu namjestniku, da 
što brže razpiše naš sabor, na kojemu će se preduzeti 
ne samo sva gori navedena pitanja, nego i svi poslovi, 
koji se u tom smućenom i nemirnom vremenu tiču nas 
i cieloga carstva. 

Stanovnici ujedno žele, da se s ovom molbom odmah 
pošalje u Beč gradjanski odbor, koji će i ustmeno izja- 
viti naše želje, a sve hrvatske i slavonske oblasti neka 
se takodjer pozovu na isti čin, da budemo što brže mogli 
vidjeti izpunjene naše želje“. Čim je Kukuljević završio 
Svoj govor, odmah odluči poglavarstvo zagrebačko, da. 
će zadovoljiti ovoj želji, te izabra Kukuljevića za za- 
časnoga gradjanina. Pročitana bi i odobrena unapred već 
pripravljena reprezentacija na kralja, a zagrebački 
gradjani: Fr. Novak, A. Vraniezany, I. Mallin, dr. 
Pauth, P. Hatz i A. Kralj budu izabrani u odbor, koji 

će ju nositi u Beč. Glasnici se sada razletiše po cieloj 
Hrvatskoj i Slavoniji, da pozovu oblasti, neka pomažn 
Zagreb u njegovoj prošnji. 

Slavenski djaci u Beču poslaše 20. ožujka 
proklamaciju na hrvatski narod, u kojoj ga pozivlju, neka 
»ljudevita Gaja, Ambroza Vranyczana i Ivana Ku- 
kuljevića priznaju odmah bez svake misli, nesloge i 
razdora za provizorni ravnajući odbor hrvat 
skoga naroda, da sve sile sdruže, s njima sjedine i 
njihovu rieč slušaju“. Drugi dan 21. ožujka poslaše opet 
slavenski djaci bečkog sveučilišta ,Pozdrav braći po 
Hrvatskoj, Slavoniji i Dalmaciji“. Tu se veli: ,Sloboda 
štampe, narodna straža i konštitućija — blago 
su već svih naroda austrijske carevine. Mi ovdašnji sla- 
venski djaci nismo bili zadnji u tom boju za ove sve- 
tinje: u nas ima najviše žrtava. Čujte dakle, braćo, našu 
rieč. Nas Slavena ima polovina u carevini, pa opet nas 
je gnjelo, mučilo tudjinstvo kao nijedan drugi narod, 
mučilo i gnjelo slatke rieči mira i ljubavi govoreći. Sto 
je uzrok toj nesreći? Naš narod nije ustao i kazao svoju 
narodnu volju. Kod kuće su ga ljudi samoživi obsjenji- 
vali, varali i odvraćali od istine, koju je Bog stvorio za 
svaku dušu, a iz Beča podupirali su takove ljude svim 
opakim načinima krvoloci, Metternich na' čelu. — Znate, 
što su ljudi samoživi? Oni, koji bi pustili propasti mili- 
june naroda od zla i nevolje, samo da im je brada mastna, 
trbuh pun, pak još k tomu naslov ili titul gospodski, da 
Se mogu razpoznati od narodne tegleće sirote. Vrieme je 
došlo, da to nekršćansko stanje prestane za sve narode 
svieta, te im grane sunce slobode. — Ali ne vjerujte, 
da će Vam sloboda sama doći, ili da će Vam ju koji 
tudjin donieti. Nu što velimo? Ne, čitava naša prošlost 
vikat će Vam iz tugujuće duše: Sada ili Bog zna kada! 

Za to ustani biedni narode i kaži veličanstvenu tvoju 
volju. Učinite to, i Vi ste slobodan narod. Ljudi samo- 
živi kazat će Vami, da već imate i Vi slobodu štampe i 
narodnu stražu, pa da ne sbijate komedije. Znate, što je 
sloboda bez narodnosti? Tielo bez duše. Mrtva stvar. 

Mi hoćemo živu slobodu! A zar ne znate, da su 
Vam hijeli utamaniti u Požunu u ime one mrtve slobode 
i ime našega naroda, i narodne boje, i nar. pečat, i jezik, 
govor naš narodni itd.? Sloboda i narodnost za sav su 
sviet nerazlučive stvari. Ne vjerujmo sladkoj i lukavoj 
rieči onih, koji nam rade već pol vieka neumorno i po- 
stojano o glavi. Očitujmo samo svoju narodnu želju i 
dušmane sve naše stići će božja pravica. Ljudi samoživi 
reći će Vam, da se okanite, da niste na zakonitom putu 
. . . primjetit će dalje, da Vam želje ne će uslišati i iz- 
puniti naš kralj . . . strašit će Vas vojnicima . . . davat 
će Vam kojekakove savjete i cjelivati Vas uz to. Ne vje- 
rujte im . . . Mi svršujemo ovaj pozdrav moleći Vas, da 
budete složni. Sloga da je u sreu svakomu od Vas! 
Braćo, okanite se svake mržnje i svadje negdašnje i nove. 
Mediju nama bio je ovdje Ambroz Vranicani i Ljudevit 
Gaj. Mi smo se razgovarali s njima potanko o našoj stvari. 
Pridajte k ovima slavnim rodoljubima vrlog našeg Ivana 
Kukuljevića i priznajte u ime božje ovu trojicu za svoj 
ravnajući odbor, dok se Vaše želje predaju kralju, od- 
govor dobije i tako sloboda i narodnost u Vas posve 
učvrste . . .“ 

Poziv slavenskih bečkih djaka djelovao je silno. 
Gaj, Kukuljević i Vranicani razaslaše pozive na rodoljube 
u pokrajini, neka se svi sakupe već 29. ožujka u Zagrebu, 
da viećaju o željama hrvatskoga naroda. Koje su to želje, 
jasno je izrekao Šulek u ,Narodnim Novinama“ od 22. 
ožujka: ,Neka nam se povrati cjelokupnost naše 
domovine, koja nije kriva, da ju je izeubila, dočim 

smo branili Austriju, da i svu Evropu od divljih čopora 
turskih“. "To moramo dobiti, jer ,i ako Hrvati i Slavonci 
za tolike žrtve, koje prinose od vjekova na oltar krčćan- 
stva i čovječnosti, ako za sve ovo nisu zaslužili nikakva 
nadanja, nikakve nagrade, jer im ju odreče Evropa; a to 
barem im ne može odreći, da im se sada, kad je vječna 
pravda priestol zauzela, povrati barem ono, što im po 
Bogu i zakonu pripada“. 

Treba dakle da najprije tražimo, da nam se po- 
vrati vojnička krajina pod civilnu oblast, jer 
ako budu drugi narodi uživali ustav, zar toga nije do- 
stojan i graničar? Dalmacija treba da se pridruži se- 
strama svojim, od kojih je bila tako dugo razstavljena, 
jer je ludi naslov ,Ban Hrvatske, Slavonije i Dalmacije“, 
ako je tako samo na papiru. U vrieme francezkoga rata 
poslie. propasti mletačke republike, Austrija je dobila 
Dalmaciju upravo zato, jer je dokazala, da ona spada 
k hrvatskim zemljana: neka nam se dakle dade, što je 
Austrija dobila za nas! »Najposlie treba da ištemo po- 


vraćenje starih granica Hrvatske sve do Une i Bišća u: 


sadanjoj Bosni, što bi se valjda lako moglo izraditi diplo- 
matičkim putem, jer turski ear i tako već ne zna, što da 
počne s nezadovoljnim kvajišnicima“. Osim cielokupnosti 
hrvatskih zemalja treba da se pobrinemo i za slobodu tih 
zemalja. S tim u savezu je druga želja, naime hrvatska 
narodna vlada, kojoj će biti ban na čelu. 

Na samu Blagoviest dne 25. ožujka sastade se 
u Zagrebu nekoliko stotina hrvatskih otačbenika, da vie- 
ćaju o željam hrvatskoga naroda, kako su ih sastavili 
privremeni odbornici: Gaj, Kukuljević i Vranicani. Kad 
je Ljudevit Gaj pročitao prvu želju, neka nam kralj dade 
po zakonu bana, pa onda predložio za tu čast baruna 
Josipa Jelačića, pukovnika prve banske regimente, 

prihvatiše hrvatski patriote tu viest s takovim oduševlje- 
njem, da se četvrt sata tresao , Narodni dom“, u kojem 
se obdržavala skupština, od pljeskanja i klikovanja. Ivan 
Kukuljević pročita zatim ostale želje hr vatskoga 
naroda: ojelokupnost domovine, odgovornu narodnu 
vladu, stalni sabor svake godine, dokinuće krajine, na- 
rodni jezik i u erkvi, kao što je već u upravi i u sudstvu, 
a hrvatska vojska neka pod izabranim vojvodom ostaje 
kod kuće za vrieme mira, a prisiže kralju i ustavu. 

Sve te želje prihvati narodna skupština 
S burnim odobravanjem, te su mogle ,Narodne Novine“ 
pisati: ,Danas smo mi pokazali, da smo pojmili duh 
vieka, duh slobode, i to bolje od Magjara, koji se ne- 
prestano hvastaju svojim  liberalizmom, a pored toga 
gnječu i progone Slavene gdjegod mogu. Nas nitko nije 
do sada korio rađikalizmom i pretjeranim takovim libe- 
ralizmom, dapače biedili su nas — osobito Magjari — 
intolerancijom i obseurantizmom. 

Današnji dan jasno je pokazao protivno, pokazao je, 
da ćemo mi odsada slaviti ljudskom slobodom, kao 
što smo prije slavili bojnom slobodom; današnji dan 
slavimo mi sjajnu pobjedu moralnu nad svojim neprija- 
teljima, tako liberalna načela, kao što su ona od nas 
primljena, krasni su dokazi našega pravoga napredka, 
tim više, što su bila sva ta načela jednodušno prim- 
ljena bez najmanjeg odpora“. 

Sutradan 26. ožujka krenula je deputacija hr- 
vatskoga naroda od 400 ljudi svih stališa preko Graca u 
Beč, da pred kralja donese velike svoje želje. Sladke 
nade gojili su u svom sreu ti hrvatski patriote, obučeni 
Svi u krasnu narodnu odoru. 

VII. 
Jelačić postaje hrvatskim banom. 


Putovanje hrvatskog narodnog odbora bilo je 
pravo slavlje. Išli su kolima preko Varaždina i Optuja 
u Maribor, a odanle željeznicom preko Graca i Badena 
u Beč. Svagdje ih je čekao znatiželjni sviet, pa su mu 
morali tumačiti, po što idu u Beč i mnogo su tom pri- 
likom dobra učinili za hrvatsku stvar. U Gracu dočekaše 
gradjani i djaci vrlo liepo Hrvate, ali onaj doček u Beču 
pravo je bilo slavlje. Tisuće ljudi bilo je na kolodvoru 
kličući ,živio!“ i ,lebe hoeh!“, a svi slavenski djaci lju- 
bili se s hrvatskim rodoljubima. Pred gostionicom, u kojoj 
odsjedoše, sabralo.se do 40 hiljada ljudi, pa im je morao 
Gaj govor držati, a sveučilišni djaci stražili su iz po- 
časti pred gostionicom i u njoj. Kad je drugi dan Gaj 
sa Hrvatima došao na sveučilište i ondje držao govor, 
oduševile su vatrene njegove rieči prisutne djake i pro- 
fesore toliko, da su ga na ramenima nosili naokolo, a 
od Hrvata izmolili jednu zastavu na uspomenu. I austrijske 
stališe posjetiše: Hrvati, pa im njihov predsjednik grof 
Montecucoli obreče svoju pomoć u traženju hrvatskih 
pravica i ljubezno im vrati posjet. 

Pred kralja dodjoše Hrvati — deputacija narodnog 
odbora od 14 najodličnijih članova pod vodstvom ljude- 
vita Gaja — 31. ožujka, pa mu predadđoše svoje želje, 
akoprem su već 27. ožujka doznali, da je kralj imenovao 
grofa Josipa Jelačića hrvatskim banom i upraviteljem 
ciele krajine. Kralj ih ljubezno dočekao, pa im sve obećao, 
da će dati, no Hrvati su bili zlovoljni, što im nije odmah 
i dao ono, što je tek obećao, kako je to učinio Ma- 
gjarima. 

Ipak se zaputiše u svoju domovinu Hrvati sretni u 
sreu svome. U Beču su naime uhvatili novu ideju, ve- 

liku i zamamnu, kakovu je mogao roditi tek duh onoga 
vremena: ideju slavenske uzajamnosti. U isto 
naime vrieme, kad su Hrvati došli u Beč, desio se ondje 
českiipoljski narodni odbor, koji je takodjer tražio 
želje českoga i poljskoga naroda. Kako je ondje bilo 
jošte nešto Srba i Slovaka, dogovore se svi Slaveni, 
te urekoše prvu slavensku skupštinu za dan 31. 
ožujka. Tu se sasma dobro opazilo, kako Slavene svuda 
tišti ista nevolja i briga, pa za to ništa naravnijega, nego 
sloga medju njima. Sloboda svih Slavena!“, to će biti 
odsada glavno načelo kod Čeha i Poljaka, kod Srba i 
Slovaka, kod Slovenaca i Hrvata. Nikada nije Beč vidio 
na okupu toliko odličnih Slavena, koji se svi grle i eje- 
livaju, pa se vesele sladkoj nadi, da će sjedinjenim si- 
lama pripraviti liepu budućnost rodu svome. A onda će 
Austriju zadahnuti nov život, kad bude slobodnih ruku. 
Osamnaest milijuna Slavena! U tom času mogla se prvi 
put roditi ona rečenica, koja se kasnije s oduševljenjem 
toliko put spominjala: ,Da nema Austrije, mi 
bismo ju stvorili!“ Hrvati su bili uvjereni, da će 
ovakova Austrija, kako ju ovdje u Beču u duhu složiše 
Svi Slaveni, biti skroz u duhu slavenskom. te na korist 
svih Slavena u monarkiji. 

Osim imenovanja Jelačića i slavenske solidarnosti 
donese hrvatski narodni odbor u svoju domovinu utješ- 
ljivu viest, da je kod kralja izradio vlastoručno pismo 
na namjestnika banske časti, u kojem mu nalaže, da neka 
razpiše sabor trojedne kraljevine, iz kojega bi 
narod ovih kraljevina, ,meni drag radi svoje vjernosti i 
privrženosti“, svoje molbe podnio. 

Što se pak tiče roka za otvorenje sabora, neka se 
banski namjestnik dogovori sa dvorskim podkancelarom 
Szčeyenyi-em. Ovu viest primili su Hrvati s najvećom 
radošću, jer je javno pokazivala, da ih kralj ne podvr- 

gava magjarskomu ministarstvu, koje je počelo toli bez- 
obzirno raditi proti hrvatskim pravima. To je samo pod- 
kriepilo i druge hrvatske oblasti, da ne primaju dopise 
magjarskog ministarstva, kako je to učinila križevačka 
županija već 28. ožujka. Na svojoj skupštini naime za- 
bacila je križevačka županija dva dopisa magjarskoga 
ministarstva, sastavljena bez pitanja i bez upliva Hrvata 
od ljudi, koji su nam poznati sa svog djelovanja, što su 
ga na magjarskom saboru razvili proti hrvatskoj domo- 
vini; ministri su dakle takovi, prema kojima Hrvati ne 
mogu imati povjerenja, osobito pak za to, što su, poslav 
dopise magjarskim jezikom pisane, odmah u početku svog 
djelovanja ukinuli obstojeći zakon, po kojem imaju dika- 
sterija latinski dopisivati s hrvatskim oblastima. Od sada 


hrvatske oblasti više ne primaju dopise ma-. 


gjarskoga ministarstva, 


VIII. 
Magjari hoće da utišaju hrvatski pokret. 


Akoprem su Magjari plivali u veselju radi izpu- 
njenih svojih želja, ipak ih se je neugodno kosnula viest, 
da su Hrvati na svom sastanku 25. ožujka izabrali Je- 
lačića za svoga bana, pa su još izabrali narodni odbor, 
koji će poput magjarskoga tražiti od kralja, neka im 
dade, što su već dobili Magjari. Oni nakaniše, da na 
liepi način predobe Hrvate na misao, da im ne treba 
tražiti ništa, jer što su Magjari dobili, to vriedi i za 
Hrvate. I sada za čas postadoše jaganjci od vukova, te 
peštanski centralni odbor pošalje Hrvatima 28. ožujka 
poslanicu, koja je počela sladkim riečima: , Hrvati, 
ljubljena braćo!“ U toj poslanici Magjari pozivlju Hr- 
vate, neka zaborave na razliku jezika, koja ih dieli, jer 
imaju jedan zajednički cilj i slobodu. Velikodušni Magjari 

dozvoljavaju iznimice Hrvatima pravo njihovog jezika, ali 
samo kod kuće, medju četiri zida, u tiesnom kragu nji- 
hovih obćina, municipija i županija, dok u krugu zakono- 
davstva i u javnim državnim poslovima bude služio samo 
magjarski jezik. U toj se poslanici, koja je: upravljena 
na ,partes adnexae“, govori takovim tonom, kao da Sla- 
vonija i Primorje već ne spadaju na Hrvatsku, a ipak i 
ta spomenica dolazi pod devizom: ,slobođa, jednakost i 
bratinstvo“. 

Hrvati odbiše s prezirom oyu poslanicu 
Šulek se posve pravedno naruga Magjarima, što oni, 
koji su naumili osvojiti pol svieta, sada pišu proklama- 
ciju na narod, za koji reče nedavno sam Kossuth, da wa 
nema. »Magjar se približava pun meda, da nam pruži 
desnicu, da se snama pobrati, da nam pokaže, kako nas 
je uviek ljubio“. Nu ne vjerujte im! ,Ako oni sbilja 
ljube Hrvate, neka tu ljubav pokažu i posvjedoče najprije 
našoj slavenskoj braći, koja živi u Ugarskoj, a koju oni 
na svaki način ugnjetavaju, kojim urivavaju u erkvu i 
školu tudji jezik, kojom odriču narodnost i tako ih iz 
javnog života posve uklanjaju. Ako Magjari hoće, da se 
s nama druže, neka svečano izjave jednakost svih narod- 
nosti pod ugarskom krunom, pa je mir gotov. Ili zar se 
mogu još i sada pozivati na to, da su gospodujući 
narod, sada, pošto su i sami izrekli kao glavno načelo: 
jednakost, sloboda i bratinstvo? Kakva. je to jedna- 
kost izmedju Magjara, Srbina, Slovaka i ugarskog Niemea ? 
Ako su ukinute privilegije pojedinih osoba i stališa, treba 
da su ukinute i privilegije pojedinih naroda, — jedna- 
kost svagdje i svuda treba da se uvede. — Magjari vele: 


»mi se ne borimo za narodnost, nego za slobodu!“ El, 


hvala vama; nu mi ne poznajemo slobode bez narod- 
nosti. Ili zar je moguće, da budu pojedini ljudi slobodni, 
a ne sav narod? Mi dakle želimo slobodu u narod- 


19) 


nosti i narodnost u slobodi. — Magjari vele, da nam 
dozvoljuju porabu našeg jezika u domaćim poslovima. 
Oni nam daju što već imamo! Ako hoće, da budu ve- 
likodušni i darežljivi, treba da nam poklone što nemamo, 
pa ćemo im vjerovati“, Šulek završuje s devizom: ,Bu- 


dimo na oprezu!“ — U tom odgovoru već se vidi, da 
Hrvati rade ili bar kane vaditi i za slavensku svoju braća 
u Ugarskoj, koja se — naročito Srbi — k njima pri- 


ljubila, čim su se prenuli i počeli tražiti svoja prava, 
Srbi iz Banata tražili su već 2. travnja u Beču, da se 
Banat i Bačka sjedini s Hrvatskom. Od onda najveće sim- 
patije Hrvata k ugarskim Srbima, pa se u , Narodnim No- 
vinama“ neprestano zagovara ovo najnaravnije bratstvo 
izmedju Srba i Hrvata, a novine pune su dopisa od od- 
ličnika srbskih, koji pokazuju pravo oduševljenje za tu 
slogu. 

Magjarsku poslanicu trebalo je da Hrvatima do- 
nesu Hrvati, da bude tako veći uspjeh. I sbilja nadjoše 
u Pešti do stotinu Hrvata, koji će pod vodstvom  Šla- 
vonca profa Ivana Nepomuka Pejačevića ići u Hrvatsku, 
razširiti po narodu poslanicu u nebrojenim primjercima, 
a pisanu hrvatskim, magjarskim i njemačkim jezikom, 
te uputiti živom rieči Hrvate, kako treba da svoj spas 
traže jedino u bratinstvu s Magjarima. Hrvatski rodoljubi 
bili su zabrinuti, kad im je stigla ova viest, pa se svagdje 
pripraviše, kako da dočekaju tu magjarsku deputaciju. 
No mudri ovi magjaroni raztrkaše se po Hrvatskoj i 
Slavoniji kao putnici, te su pod okriljem domaćih ma- 
gjarona vršili svoje poslanstvo. Oni su naročito htjeli, 
da pobune neuki puk, do kojega su tek doprli neiz- 
vjestni i nepodpuni glasovi 0 novim  stečevinama  druž- 
tvenog života. 

Seoskim plemićima i slobodnjacima rekoše, da su 
im Ilirei nametnuli porez, koji do sada nisu plaćali. Se- 

ljacima pak rekoše, da će sada svi biti vojnici, a da je 
drugdje — u Magjarskoj — tlaka prestala već prije 16 
godina, dočim Ilirci nisu htjeli proglasiti taj zakon, koji 
je bio stvoren na magjarskom saboru. Nije čudo, da su 
u mnogim mjestima uspjeli magjarski ovi agitatori, te u 
narodu razsijali sjeme razdora i nepovjerenje u ljude, 
koji su sačinjavali hrvatsku vladu. — Nu za to su drugdje 
živo dočekali Hrvati ove buntovnike i izdajice. Tako je 
n. pru Zagreb došao sam grof Pejačević sa četvoricom 
svojih drugova, te predali sudcu nekoliko stotina posla- 
nice, da ju razširi u Zagrebu. Odmah isti dan 17. travnja 
sazvano bje gradsko vieće, koje je uzpaljeno s tih gla- 
sova zapoviedilo odboru sigurnosti, sastavljenom od za- 
grebačkih gradjana, da pazi preko noći na te skitalice 
koji nadjoše svoje okrilje u magjarskom kazinu, te ih 
ono sutradan u jutro pod pratnjom. narodne straže iztjera 
iz grada i ljuto im se zagrozi, ako se ikada povrate. 

Taj čin ne ostade osamljen, jer su gradski oci iz- 
dali poziv na sve hrvatske oblasti, neka postupaju ovako 
s tim narušiteljima mira. . 


IX. 
Položaj u austrijskoj monarkiji. 


Kako se i slutilo, dogodjaji parižki proizveli su silni 
preokret u Italiji. Mletačka odpravila je na fini način 
grofa Zichya, koji je zapoviedao austrijskom vojskom, dok 
se u isto vrieme pobunila sva Lombardija, te se maršal 
Radetzky našao u težkom položaju. Piemonteški ustaše 
prisiliše Radetzkoga, da nakon strašnog okršaja 23. ožujka 
ostavi Milan, te se sada ciela Lombardija otrgla 
od Austrij e, a sardinski kralj Karlo Alberto obeća svoju 
pomoć ustašama. Badava Austriji 100 hiljada vojnika u 

Italiji, jer talijanske čete prelaze u redove Piemonteza, a 
preostala vojska kuka zatvorena po tvrdjavama, koje su još 
u njezinoj vlasti. Kad je na to sbilja kralj sardinski došao 
sa svojom vojskom, a u isti čas kupili se po svoj Italiji 
dobrovoljci, da oslobode Mletačku i Lombardiju, prisi- 
ljena bi Austrija, da u Italiju šalje novu vojsku. I pri 
tom padne najveći teret na hrvatsku granicu. Dan na dan 
odilazili graničarski bataljuni u daleke ravnice talijanske, 
da ge biju u onom groznom gradjanskom ratu. Već su 
hrvatski rodoljubi zabrinuto gledali, kad je 85 hiljada 
graničara otišlo u Italiju, te ovako ostala Hrvatska 
bez obrane u slučaju. da ju napane magjarska ili turska 
sila. Novoj pomoćnoj austrijskoj vojsei na čelu je bio 
grof feldzeugmeister Nugent, te pokazao dosta dobar 
uspjeh, jer je u kratko vrieme opet osvojio cielu Fur- 
lansku. 

Ali u isto vrieme naviesti napuljska kralje- 
yina pravi rat Austriji, a iz ciele Italije dolaze osim 
dobrovoljaca i redovite čete u boj proti Austriji. Tolika 


je bila taj čas ideja o sjedinjenju Italije, da su 


talijanski svećenici propoviedali podpuni oprost onomu, 
koji posieče barem jednoga njima toli omraženoga Niemca. 
Napokon i papinska država naviesti Austriji rat uz- 
prkos oporbi papinoj. 

Dok je Austriju tištila velika buna u Italiji, te je 
svatko mislio, da je njenom gospodstvu ondje već od- 
zvonilo, radili su Magjari na svojem saboru i u svojem 
ministarstvu sasvim bezobzirno. Oni su poglavito išli za 
tim, da se čto čvršće urede, a onda da makar i silom 
uzmu kormilo Austrije u svoje ruke, ili će se odeiepiti 
od nje. Mora se reći, da je njihov sabor u to kratko 
vrieme (kralj ga je zaključio 10. travnja) stvorio vrlo 
mnogo važnih zaključaka, te je medju inim dobro 
mredio urbarijalske odnošaje, koji.su u to vrieme bili u 

Hrvatskoj sasma nestalni i neuredjeni, zatim o grado- 
vima, obćinama i županijama, te osobito važan zaključak 
0 pripojenju Erdelja. Kad je pak kralj Ferdinand izdao 
1 travnja pismo na nadvojvodu palatina Stjepana, u kojem 
izjavljuje nadu, da će veledušni magjarski narod primiti 
na sebe dio državnoga duga sada, kad je dobio svoje 
ministarstvo, tada se Magjari samo objesno nasmješiše 
te pismo niti ne dodje pred sabor. Magjarske diniine 
» Budapesti Hirado“ priznavaju, da će Austrija bankroti- 
rati, ako Ugarska ne uzme na sebe jedan dio državnoga 
duga, nu vele, da ima i Ugarska sada državni dug: gl 
ćanje odštete vlasteli, koja su izgubila urbarijalske daske | 
i tlaku. Clanak pak završuje uprav bezobrazno : Nitko 
se ne može izmaći svome udesu. Kao što se čini, sud- 
bina je izrekla svoju odluku vrhu monarkije. Ako Se 
njezina propast ne može zapriečiti, gledajmo da sebe 
spasimo. Mi Magjari moramo se najprije brinuti za Ma- 
gjarsku“. 
pr. Magjarima je očito dobro došla buna u Italiji. Oni 
igraju dvoliku politiku: s jedne strane šalju u Beč. de- 
putacije i barjake na dokaz neoskvrnjena prijateljstva, te 
primaju Niemce u Požunu i Pešti za očite saveznike 
S druge pak strane pomažu ustaše u Italiji ea 
htievajući, da se magjarska vojska odanle premjesti u 
Ugarsku. Dne 11. travnja držala se dapače magjarska 
narodna skupština u Požunu, koja je zaključila prokla- 
maciju, u kojoj zovu Lombardiju na oslobodjenje i od- 
ciepljenje od Austrije, pozivajući se na svetost prava koja 
svakom narodu pripadaju. di 

i Veski narod takodjer pošalje narodni odbor u 
Beč, da traži od kralja, neka im izpuni njihove želje 
Prvi put nisu uspjeli, ali se brže odlučiše, da traže po 
drugi put isto, i sada im kralj izpuni gotovo sve, što su 
tražili. Kralj izdade kabinetno pismo, po kojemu će u 

Pragu podići za Cesku od g oyorn u central E m 1 2 : : 
s prostranim područjem. Prvi sliedeći čes ki sabo, . 
će sve stališe, koji se nalaze u državi, pa će . o i 
i zakone stvarati o svemu, što god se tiče države. vaj 
će sabor naročito se izraziti o urbarskim oilnošajima« : 
Podpuna jednakost izmedju seoade 1 . 
mačkog jezika u svim strukama javne obu ei up E 
ima se smatrati kao glavno načelo, te će se u # 
službu primati samo onaj, koji znade >. 2 Lanna 
Podpuna sloboda vjere 1 štampe, naro pi ; ra 
i ukinuće tlake već je prije uvedeno. Na sliedeće 


e 


pak državnom saboru viećat će se o tome, ima li se 


Moravska i Šlezka pripojiti Českoj, te da li će se vojska 
i či ici zakleti na ustav. ' 

' m A ' dočekali su s najvećim nadama novi a 
okret u Evropi. Oni ne mogu da zaborave i > . 
movinu, nekad veliku i jedinstvenu, a sada am a ot a. 
razciepkanu na razne komade pod raznim. zat ode 
li čudo, da im na svaki novi pojavu grin om 2 
svane nova nada o oslobodjenju svih li oljaka i % 

novi velike i jake kraljevine Poljske : Prvi se me 
galičkiPoljaci,te sastaviv narodni odbor, ra m. 
u Beč pred kralja, neka traži izpunjenje ars .. 
Oni tražiše izpunjenje svega, što spada na naro ni ii i, 
pa traže naročito pravo poljskoga jezika u školi služ Z 
za tim posebno pokrajinsko upravljanje sa ak 
kojem će biti zastupani žitelji svih slojeva. 2 vod sa 
i štampe, porota kod suda 1 ukinuće tlake već dira A 
ljena. Osobita je pak bila želja, da se oče Lame 
svi politički sužnji, što se nalaze u tamni “1 Kufs n. 
su razštrkani po svietu. Domaća vojska dti na . 
kuće, neka dobije narodni ustav, a za Dinka“ sive 
sinove. To su tražili dakle austrijski Poljaci. Ali u isto 

vrieme počelo je vrieti u pruskom Poznan ju, te se čak 
berlinski gradjani zauzeše za Poljake i izhodiše kod pru- 
skoga kralja, da je takodjer proglasio obćenitu političku 
amnestiju, a Poznanju obećao posebnu pokrajinsku upravu. 
Sada se sernuše poljski sužnji iz tamnica i 
poljski prognanici iz tudjine, te se sastavljalo stotinu 
planova, kako bi se došlo do jedne i nezavisne kraljevine 
Poljske. Mislilo se o tome, da prisile Austriju i Prusku 
na takove popuste, koji će ojačati Poljake, te ovako pri- 
siliti i Rusku, da popusti poljskim težnjama u Varšavi. 
Ruski Poljaci pak stali su o tom snovati, kako bi 
sklonuli cara Nikolu I., da uzpostavi varšavsku gu- 
berniju s onom nezavisnosti i slobodom, koju je imala 
prije bune u god. 1830., te ju podigne na dostojanstvo 
kraljevine i dade joj kojega velikoga kneza za kra- 
ljevića. Tako bi Poljaci sami strgli Galiciju od Austrije 
i Poznanj od Pruske, te ih pripojili Ruskoj, koja bi se 
ovako ojačala i povećala, dok bi u isto vrieme Poljska 
postala sretna zemlja dosele nezadovoljnih Poljaka. Po- 
ljaci u Varšavi — čini se — predobiše za tu ideju i 
kneza namjestnika Paskievića, koji dapače nagovaraše 
odlične poljske velikaše, neka pod vodstvom glasovitoga 
pisea Kraszinskoga idu k caru u Petrograd, pa ga neka 
zamole, da učini potrebite korake, te se pod ruskim žezlom 
sjedine i ostale sada od kraljevine Poljske odružene česti. ' 
Oslobodjeni Poljaci u Poznanju šalju javnu poslanicu gra- 
djanima berlinskim, gdje im se zahvaljuju, što su im 
pomogli doći do slobode, pa ih mole i zaklinju, neka 
Poljacima pomognu doći do neodvisne i slobodne kralje- 
vine, jer će ova biti na korist Niemcima kao zaštita i 
predzidje od navala ruskih i drugih Azijata. U Poznanju 
se očito spremaju na rat proti Rusima. — Svagdje dakle 
kod Poljaka druga politička akcija, ali ipak svagdje jedna 
ideja: slobodna i nezavisna kraljevina Poljska. 


pra nasao 

,Pritisnuto jače, sve to više skače“. Srbi su bili 
silno pritisnuti od Magjara, njima su bila oduzeta gotovo 
sva narodna prava, za to su i zatražili sada — kad je 
svaki narod počeo tražiti svoje — upravo mnogo. Mnogo 
velim radi toga, jer se na prvi mah činilo, da je nemo- 
guće sve to izpuniti. Srbi sazvaše narodnu svoju skup- 
štinu na 14. travnja u Karlovce i ondje objaviše svietu 
želje svoje. Najprije odlučno traže pravi i iskreni savez 
sa ,jednokrvnom i jednoplemenom braćom Hrvatima“, 
pa kliču: ,da živi sloga, da živi trojedna kraljevina!“ 
Za tim izriču, što oni razumievaju pod trojednom kralje- 
vinom. To je Hrvatska, Slavonija, Dalmacija, vojnička 
krajina, te sve one strane i krajeve, koji su sada pod 
Ugarskom. ili Austrijom, a nekada su spadale na spome- 
nute kraljevine. 

Za tu trojednu kraljevinu ištu Srbi istu slobodu i 
nezavisnost, kao što su tražili Hrvati. Posebne su nji- 
hove želje: izbor vojvode ili despota, te pravice 
srbskog narodnog sabora u Karlovcima. 

Srbi traže, da se osnuje srbska vojvodina, u koju 
će spadati Sriem, Banat (sa okružjem kikindskim), Bačka 
(sa okružjem bečejskim i sa šajkaškim bataljunom) 1 B a- 
ranja. Ova vojvodina ima biti tako spojena s trojednom 
kraljevinom, da će imati s njom jedan zemaljski sabor 
u Zagrebu, na kojem će ban biti predsjednik, a srbski 
vojvoda podpresjednik. Na tom saboru birat će se ujedno 
i srbski vojvoda, i to onako samostalno, kao što i ban, a mora 

biti Srbin iztočno-pravoslavnog obreda, Oni traže, da budu 
jednako zastupani u ostalim granama vlade kao i Hrvati. 
Jošte traže Srbi, da se njihova vjera nazivlje iztočno- 
pravoslavnom, a ne grčkom, kako su ju dosada zvali. 
Sve što je u savezu sa njihovom crkvom, neka se riešava 
na srbskom narodnom saboru u Karlovcima: ondje će 

pa metropolitu i biskupe, ustrojavati i upravljati er- 
čio i školama svojim, te upravljati prosvjetom srbskoga 

I Slovaci se već probudiše, pa stadoše snovati o| 
tome, kako da se izbave iz težkoga svog položaja. Oni 
drže mnogobrojne skupštine, odakle odriešito zahtievaju 
Pravo svoga jezika, te traže, da se on uvede u 
škole, sudove i na sabor. Kako su pak ćutili, da su pre- 
slabi, a da bi sami dobili što traže, opet sa počeše ni 
era Cesima, od kojih su se nedavno posve odcie- 

i. . . Šni NI . . 
I naprednih i odlučnih Čeha nadali su se sigurnoj 

Od svih Slavena u austrijskoj monarkiji najkasnije 
se probudiše Slovenci. Kad su se ono 5. travnja u 
Beču sastali hrvatski i česki narodni odbori, sastaviše oni 
proklamaciju na slovenski narod, ne bi li pa jednom već 
ganuli na kakovu akciju. U tom proglasu sjećaju Desi i 
Hrvati svoju ,milu“ braću Slovence, da već svi narodi 
u monarkiji nose pred kralja svoje želje, pa neka se i 
Slovenci požure, dok je još vrieme. Proglas ovaj zavr- 
šuje ovako: »Obuzmite se bratski svi Slovenci od sla- 
venskih briegova Adrije do bistre Drave, pa si u mislima 
i srcima stvorite Sloveniju, kako ju politika kroji. Pri- 
nesite Vaše prošnje k priestolu, da Vam i politika Slo- 
veniju spozna ; svietu izkana milosrdnost našega vladara 
podarit će nam ju. 

: Podajte bratinsku ruku Vašim susjedima u Hrvat- 
skoj, Slavoniji i Dalmaciji, pak ih spoznajte za one, ka. 
kojima se imate napose okrenuti, da s njima sjedinjeni 
postignete Vašu visoku namjeru. Ne zaboravite na sve 
oživljujuću uzajamnost s Vašom braćom kraj Vltave, 
Visle i Tatre, jer će samo ona moći u sadašnjim okol- 
nostima stalno obraniti i utvrditi austrijanski priestol“. 

Ovaj poziv dobro je djelovao, jer malo iza toga sa- 

staviše Slovenci prošnju na kralja. U toj prošnji mole 
oni, da se i na njih uzme obzir, kao na narod, te da 
ne budu iznimka medju ostalim narodima u monarkiji. 
Oni traže poštivanje slovenskog jezika u školi, u upravi 
i sudstvu, pa ne će takove činovnike, koji ne poznaju 
njihov jezik. Svi Slovenci, koji stanuju u Kranjskoj, 
Koruškoj, Štajerskoj, Gorici, Istri i u Trstu, neka se u 
jedno tielo sjedine, pa neka se podade toj Sloveniji po- 
sebni sabor. Da se pak laglje održe, traže uži savez 
sa svojom braćom Hrvatima. 

Svi se dakle narodi u monarkiji austrijskoj digli, 
da traže svoja prava i sve ono, što nove prilike u Ev- 
ropi zahtievaju. Svi narodi traže slobodno uredjenje ob- 
ćina, prilično zastupanje svih stališa na svojim saborima, 
odkup od desetine i robote, oružanje naroda (narodne 
garde), javnost i ustmenost pred sudom, odgovornost svih 
najviših državnih činovnika, slobodu vjere, govora, učenja 
i štampe. To traži duh vremena onoga, to traži ono na- 
čelo: sloboda, jednakost i bratinstvo“, koje je u kratko 
vrieme preletilo po Evropi i bilo prihvaćeno svagdje kao 
kakova novostečena svetinja. — No uz ta rek bi čovje- 
čanska prava svaki narod u austrijskoj monarkiji traži 
još i svoja narodna, politička prava. Sada se prvi put u 
najvećem svojem stupnju javlja težnja za jedinstvom na- 
roda i za njegovom mneodvisnosti. Cesi traže, da se uje- 
dine česke zemlje, Hrvati to isto za sve svoje hrvatske 
pokrajine, Slovenei takodjer kao što i Srbi. No tri naroda 
austrijske monarkije  prekoračiše ovdje granicu, dokle 
im se mogu izpuniti želje. Talijani težeći za ujedinjenjem 
Italije moradoše se odciepiti od Austrije. Magjari, dobiv 
preveliku vlast u svoje ruke, počinju već sada izvadjati 
politiku, koja će ih odijeliti od ostale monarkije. Poljaci 
pak — imajući na umu samo veliku i nezavisnu  kralje- 
vinu Poljsku — ne znaju ni sami kako da ostvare svoje 

želje, pa grade stotinu planova i ovako jošte više podržavaju 
onu nestalnost i neizvjestnost, koja čini obilježje ovoj godini. 
Sve se mieša i baca, dolazi čas pred kralja, da im on izpuni 
što žele, sad opet obraćaju se k drugom narodu, neka on 
pomogne. Niemei austrijski šuruju sa svojim su- 
plemenicima u njemačkim državama i dogovaraju se, kako 
će učiniti veliku jednu njemačku državu. Slaveni 
već se svi priznavaju za braću, pa u svojoj uzajamnosti 
traže sreću svojim plemenima. Magjari pak traže savez- 
nike izvan monarkije, dapače i u Italiji. 


X. 
Jelačić preuzimlje bansku vlast. 


Dana 19. travnja predstavi se hrvatskomu narodu 


.ban barun Josip Jelačić Bužimski, poslav na sve oblasti 


trojedne kraljevine ovo okružno pismo: 

»Njegovo Veličanstvo naš premilostivi kralj blago- 
izvolio je mene naimenovati banom kraljevina Dalmacije, 
Hrvatske i Slavonije, svojim tajnim savjetnikom, feld- 
maršallajtnantom i zapovjedajućim generalom u Hrvatskoj, 
što Vam ovim javiti ne propuštam, uzdajuć se u Vaše 
domoljublje, da ćete mi u riešenju velike moje zadaće 
biti od pomoći. — Dočim Vam kanim čim prije obzna- 
niti dobu, kad se ima sastati sabor rečenih kraljevina, 
kad ću se ja u svojoj časti predstaviti, smatram radi 
izvanrednih okolnostih vremena za nuždno, da sada odmah 
krepko postupam, te iz svih sila o tom nastojim, da se 
red, povjerenje i sloga u domovini povrati i učvrsti, jer 
to samo može učiniti, da kod nas opet nastane mir, kao 
jedini uslov, da se ne mogu riešiti životna pitanja, koja 


će pretresati naš narodni sahor. 


Za to Vas osbiljno pozivam, da se trsite svoje duž- 

nosti točno izpuniti, te ne misleći na nikakov nazadak, 
prosti puk o pravom stanju stvari krepko i shodnom 
naukom izviestiti, svakom se nasilju čvrsto oprieti i sva- 
kog buntovnika, narušitelja mira i puntara prostog puka 
zakonitim putem bez razlike stališa ukloniti. — Dok se 
sabor sdruženih kraljevina ne sazove, svako poglavarstvo 
i svaka obćina ima pod osobnim odgovorom u svom krugu 
djelovati, od nikoga i od nikuda službene naloge 
ne primati, pa se jedino i izključivo na mene, kao na 
postavljenog od Njegovog kralj. Veličanstva vrhovnog ze- 
maljskog poglavara, u svemu i svačem obraćati“. 

Ovo okružno pismo prouzročilo je veliku radost u 
Hrvatskoj, jer se u njemu jasno govori, da Hrvati ne 
priznavaju magjarsko ministarstvo, već da ima 
svaka oblast ovih kraljevina samo kod bana iskati zapo- 
vied. Svi su vidili, da je ban ovim kriepkim i vitežkim 
pismom obranio samostalnost hrvatske domovine. Jošte 
ljepše i jasnije predstavi se Jelačić kao ban 
hrvatskom narodu u posebnom proglasu, koji 
glasi : ' 

»Njegovo Veličanstvo naš premilostivi kralj i car 
austrijanski blagoizvolio je mene suglasnom voljom naroda. 
imenovati banom od Dalmacije, Hrvatske i Slavonije, kao: 
što i tajnim svojim savjetnikom, pa mi zajedno podieliti 
vrhovnu zapovied nad vojskom u svoj vojničkoj oblasti 
kraljevine Hrvatske. Za 14 dana uzvišen sam ja s časti 
graničarskog pukovnika na visoku čast i dostojanstvo 
bana, feldmaršallajtnanta i zapovjedajućeg generala. Ako. 
se u ovom odlikovanju moje osobe našemu narodu izpu- 
nila po milosti kraljevoj jedna od njegovih želja, to ja 
imam zahvaliti jedino onoj osobitoj ljubavi i bratinskom 
povjerenju, koje je isti slavni narod u mene položio. 
Moja će biti briga, da povjerenje odvratim s povjerenjem 

i djelom. Moje su misli, čuvstva i načela iskrena, za to 
ih ja bez svakog zatezanja i odkrivam. 

Želje, koje je narod izjavio i kralj. priestolu podnio, 
ozivaju se i u mojem sreu. Blago naroda i otačbine: to 
je moja želja i najglavniji cilj. Ja želim, da naš narod 
bude krepak i slobodan, pa da medju narodima steče ono. 
častno mjesto, koje njemu pripada i po važnosti zemljo- 
pisnog njegovog položaja i po prirodi snažnog duha nje- 
govog, i po historičkoj sudbini njegovoj. To je i narodna 
želja i volja, a ja, kao postavljeni mu od kralja poglavar, 
hoću da budem u svim svojim mislima i činima pravi 
izraz narodne misli i volje. Za to kanim poći i napredo- 
vati onom stazom, koja će naš narod dovesti k sreći i 
slavi. — Prevrat je potresao i obalio stare temelje druž- 


tvenog života, narodnih i državnih odnošaja, a imenito 


našeg odnošenja k staroj našoj saveznici 
Ugarskoj. Za to treba, imajuć pred očima naš starinski 
savez sa samom ugarskom krunom, da o tome nastojimo, 
da se, prekinuvši dotle svaki obzir na novo 
sadanje ugarsko ministarstvo, osnuju novi te- 
melji odnošenja izmedju nas i ugarske krune u duhn 
slobode, samostalnosti i jednakosti i onako, kao što se 
to pristoji slobodnom i junačkom narodu. Veliko djelo 
državnoga preporoda naroda ima se izvesti svojim zako- 
nitim i naravnim putem t. j. putem narodnog našeg 
sabora, gdje će se izjaviti i saslušati volja svega naroda. 

S toga će biti glavna moja briga, da se narodni 
sabor čim prije sazove, pa da bude na temelju narodnog 
zastupanja onako sastavljen, da se po njemu i kroz njega 
uzmogne pojaviti prava volja svega naroda bez razlike 
stališa. Narodni naš sabor bit će najpriličnije polje na- 
rodu, da razvije sile i snagu vrlog duha svoga. 

Na ovom saboru neka se izjave sve narodne želje 
i tegobe, u kojem mu drago one kraju bile; sve će po. 

mogućnosti i volji naroda naći izpunjenje i polašticu. — 
Ja sam od Njegovog Veličanstva našega kralja imenovan 
takodjer banom Dalmacije; zato se tvrdo nadam 
od pravednosti kralja našega, da ovo moje imenovanje 
ne će ostati kod samoga naslova. Slavna Dalmacija je od 
nekada saveznica naša bila, i to ne samo po poviesti, 
nego i po zemljopisnom položaju, po krvi, po bratinstvu 
i naslovu, koji već od davnine sve do danas nose banovi 
hrvatski. — Mi imamo veliki zadatak t. j. preporodjenje 
naroda izvesti. Nu ja sam ne ću moći izvesti veliko to 
djelo, ako mi narod, revni i mudri rodoljubi, ne pri- 
teknu u pomoć iskrenim svojim savjetom, složnom i 
sjedinjenom brigom, te rodoljubivim svojim  požrtvo- 
vanjem, ako ne bude medju nama, sinovima jedne 
majke, mira, sloge, ljubavi i bratinstva! Krepka nam 
volja sad treba, a krepke volje ne može biti bez sloge. 
Za to sloga i bratinstvo neka bude medju nama bez 
razlike vjerozakona; brat neka se ne tudji više od brata: 
ta svaki je uzrok dosadašnje mužnje i razpre medju 
jednokrvnom braćom već prestao. Razlika vjere i crkve 
ne čini više medju braćom i udima jednog naroda be- 
deme u družtvenom i državnom životu: jednakost je 
izrečena. Zaštita dakle i jednaka blagodat u državnom 
i družtvenom životu neka bude svakom poštenom žitelju 
naše trojedne domovine bez razlike vjere i stališa. — 
Bratinski i ljubezni moj pozdrav cielomu našemu na- 
rodu, sgvećenstvu jedne i druge crkve, častnicima i 
činovnicima i svakomu pojedinomu bratu, kome ovo 
pred oči dodje i kome je stalo do obćeg blaga naroda. 
Tako isto ljubezni pozdrav svim žiteljima i rodoljubima 
u našem dalmatinskom i hrvatskom pri- 
morju, kao i u slobodnoj zemlji od Rieke. Mojoj 
pak braći u hrabrim krajišničkim regimentama hrvatske 
i slavonske krajine osobiti vojnički i bratinski pozdrav. 

Najposlie svim ostalim žiteljima naroda našeg, te ostaloj 
susjednoj jednokrvnoj slavenskoj braći i izvan tro- 
jedne kraljevine ljubav i pozdrav. — Da Bog po- 
Živi našega kralja i našu narodnost! Da živi medju nama 
sloga, sloboda i bratinstvo!“ 

U ovom proglasu jasno je Jelačić izrekao svoju 
politiku. On prekida u ime hrvatskog naroda za sada 
svaki odnošaj s Ugarskom, pa će nastojati, da s tom 
starom saveznicom sklopi novi odnošaj onako, kako bude 
to odredio hrvatski narod na svojem saboru. Pozdrav 
svoj šalje i graničarima i Dalmatincima i primorcima i 
Riječanima, a i ostaloj braći, na koje misli, da se pro- 
teže pravo bana trojedne kraljevine. Jedna stvar začudit 
će svakog čitatelja ovoga proglasa: niedje ne spominje 
»hrvatski narod“ već samo ,naš narod“. S time je u sa- 
vezu ono toliko put naelašivanje sloge. Jelačić ima na 
umu, da Hrvati i Srbi, koji prebivaju u njegovim zem- 
ljama trojedne kraljevine, čine jedan jedincati narod, pa 
se boji, da se ne bi možda poremetilo to jedinstvo i ta 
sloga, kad bi on stao dieliti taj narod na Srbe i Hrvate. 
Toga pravca u svojoj politici držao se Jelačić i kasnije, 
pa je i to bio jedan od onih uzroka, te su Srbi štovali 
Jelačića kao i Hrvati. 

Kad se Jelačić ovako predstavio narodu svome 
kao ban, počne odmah marljivo: raditi oko boljka na- 
rodnog. Bilo je pak u Hrvatskoj, a osobito u zagrebačkoj 
županiji, mnogo smutnja glede viesti o novim od- 
nošajima plemstva i seljačtva. Krivo se dalo 
plemićima, da sada i oni plaćaju porez, kad su u isti 
čas izgubili i pravo na robotu svojih kmetova. Kako se 
pak nije jošte ništa oglasilo jasno o toj stvari, dok su 
u isti čas privrženići magjarske stranke svom silom o 


tome nastojali, da što više zamrse samu stvar, lako su. 


kod prostih plemića prodrli s izjavom, da su ovomu ko- 

mešanju krive agitacije Iliraca. Seljaci pak mislili su, da 
su dobili i pravo na ostale gospodske zemlje, pa su g0- 
spodi na više mjesta počinili štete sve u neznanju, jer 
ih nitko nije pravo o tome uputio. 

Kad su pak magjarski agitatori počeli propovie- 
dati, da je narodni odbor za to išao u Beč, da u kralja 
izhodi, te će seljaci opet plaćati desetinu i ići na tlaku, 
počeo se neuki sviet buniti protiv Iliraca, a osobito 
protiv popova, koji su bili najvatreniji rodoljubi. — Je- 
lačić je vidio, da tu mora nešto učiniti, ako ne će, da 
se smutnje i nadalje šire. On izda 27. travnja pro- 
glas, u kojem najprije objavi narodu, da su se urba- 
rijalski odnošaji promienili. U proglasu veli 
ovako: ,Naredba, da od sada velikaši, redovnici i ple- 
mići budu morali plaćati porez i nositi sve terete, koje 
i drugi ljudi nose, napravljena je na zasjedanju obćeg 
ugarskog sabora, gdje su bili sakupljeni svi ugarski i 
k tomu spadajući poslanici, pa je njihovom privolom taj 
zakon naredjen i od kralja potvrdjen. Taj dakle zakon 
nije načinjen od jedne kakogod nazvane stranke, nego 
od ciele države. — Naredba, da kmeti ne će više da- 
vati tlake i desetine, stvorena je na istom saboru, dakle 
s voljom i privolom sve hrvatske i slavonske gospode, 
velikaša, redovnika i plemića. Pa kad ova naredba i ne 
bi bila ondje napravljena, odlučila je velika izvanredna 
hrvatsko-slavonska narodna skupština, držana u Zagrebu 
u narodnom domu 25. ožujka, tu istu pravicu i slobo- 
štinu za kmete, pa ju medju drugim domorodnim novim 
pravicama pod brojem 14. mnogobrojno poslaničtvo od- 
nielo u Beč pred kralja za potvrdjenje. Nema dakle ni- 


“kakvoga straha, da će se ikada u Hrvatskoj i Slavoniji 


opet uvesti tlaka, buduć da su tome dala privolu i sama 
hrvatska i slavonska gospoda. 

I za to, kako god je ova novopodieljena pravica 
draga i mila svim kmetima, pa kako god ju njima nitko 
više ne smije uzeti, ako se budu pošteno i mirno zadr- 
žavali, isto tako ne smiju niti oni navaljivati na tudji 
t. j. gospodski imetak i otimati ga, već zakonitim putem 
tražiti, što je njihovo“. Da se pak mogu na red pozvati 
buntovnici, zapoviedi Jelačić u istom proglasu, da se po 
svoj kraljevini hrvatskoj i slavonskoj bez svakog otezanja 
proglasi prieki ili kratki sud, na kojem -se imaju suditi 
razbojnici, te svi puntari. ,A pod imenom puntara imaju 
se u sadašnjim okolnostima razumievati u našoj domo- 


oovini: a) Koji puntaju narod proti zakonitom našem 


kralju Ferdinandu i proti banskoj oblasti u ovim kralje- 
vinama. b) Koji puntaju proste plemiće, govoreć im, da 
su stanoviti ljudi, ili kako navodno govore, Iliri krivi, da 
budu od sada morali plaćati porez i nositi druge terete. 
e) Koji puntaju muže ili kmete govoreći im, da su oni 
Magjari, a ne Slavonci i Hrvati, ili da su ih sama ma- 
gjarska gospoda oslobodila od tlake, pa da ih hrvatska i 
slavonska gospoda kane opet podvrći pod tlaku, te koji 
lažu, da su u tom poslu išli Iliri u Beč k kralju, pa da 
su te pravice i sloboštine već prije više godina dane 
puku, a da ih gospoda nisu htjela obznaniti“. 

Jelačić je napokon dobro uvidjao, da će se i ta 
njegova poručanstva težko razširiti medju narodom, ako 
ih ne budu širili oni, koji su najbliži narodu i koji 


svaki dan s njim obće. Za to se on 30. travnja obrati 


posebnim krasnim pismom na sve duhovne stolice, 
pa ovako pozva svećenike, neka oni kao pravi pastiri i 
učitelji i oci naroda nastoje, da ga i u crkvi i vani o 
svemu poduče, te se u njemu utvrde ideje mira, reda i 
sigurnosti. I ovaj proglas svjedoči, kako je osbiljno bilo 
Jelačiću stalo, da umiri narod, te ga uzmogne pripraviti 
za teža vremena. Najviše pak bilo mu je stalo do toga, 

da se umiri puk u zagrebačkoj županiji, koja je još 
pomoću Turopoljaca jedina bila u rukama magjarske 
stranke, te u kojoj su prietile najveće pogibelji, jer bi 
se lako pobunio puk. Onom prigodom, kada su se u 
Zagrebu 17. travnja desili magjarski agitatori, koji su 
nosili poznate one poslanice magjarskoe naroda, pa kad 
su ih prognali iz Zagreba gradjani, pobjegne veliki župan 
zagrebačke županije Pechy iz Hrvatske. Od onda je 
upravljao zagrebačkom županijom prvi podžupan i ovaj 
se uzprotivi banskim naredbama. Za njim se povedoše 
ostali poglavari županijski, pa ovako nastade temeljiti 
strah, da će nastati anarkija. I za to ne preostade drugo, 
već da ban priekim mahom otme vlast upravljanja iz 
ruku onih, koji su svoj zlobni upliv upotrebljivali proti 
interesima našega političkog i narodnog stanja. Radi toga 
sazva ban veliko vieće, sastavljeno iz svih stališa, pa u 
njemu skine sve častnike županijske, a imenova nove. 
Napokon se pobrinu ban, da što prije sazove sabor, pa 
za to već 8. svibnja sazove oko sebe prve rodoljube u 
zemlji, da izrade osnovu za sabor. 


XI. 


Neprilike carskoga dvora. 


Već je spomenuto, kako su Magjari prisilili kralja. 
Ferdinanda, da im je dao takova prava, te su oni po- 
stali gotovo nezavisni od kralja. Sve, što ih je još vezalo 
s kraljem, bila je želja, da se uzmognu dovoljno pri- 
praviti na odciepljenje od monarkije. Oni su imali kod 
kralja posebnoga svog ministra Eszterhazya, koji se od- 
sele pačao u sve poslove kraljeve, da uzmogne magjarsko 
ministarstvo o svemu točno obaviestiti. Eszterhazy dje- 
lovao je osobito mnogo u sklapanju novoga prijateljstva 
izmedju Magjara i Niemaca, naročito Bečana. Dobri kralj, 

Ferdinand bio je ovako stisnut, te nije mogao da dade 
i drugim narodima, što su tražili, jer se tome protivio 
Eszterhazy i palatin nadvojvoda Stjepan, koji je svaki 
čas prietio, da će odstupiti sa svoga mjesta, ako kralj 
nepotvrdi sve, što Magjari traže. Koje čudo, da je na 
taj način morao kralj kadkada opozvati svoju rieč i radi 
Magjara pasti u protuslovlje, samo da ne pusti svoje 
mjesto nadvojvoda Stjepan, jer se bojao, da bi se s nje- 
govim odstupom mogli Magjari posve odciepiti od austrijske 
monarkije. 

U samom pak Beču bilo je burno. Poslie 15. 
ožujka, kad je car Ferdinand izdao one proglase, u ko- 
jima podieljuje slobodu štampe i govora, a obećaje kon- 
stituciju, nitko već neima straha pred prije toli sve- 
možnom policijom. Tamo se baš kao i u Parizu na ulici 
razpravlja, na uglovima priliepljuju se slike, što prikazuju 
prizore od 18., 14. i 15. ožujka, a medju njima se iztiče 
slika Metternichova sa dugim nosom. 

Sve je sada. samo napeto očekivalo, kakav će ustav 
dati car Ferdinand svome narodu. Bilo je pak već du- 
hova, kojim je bilo težko, da tako dugo čekaju na 
proglašenje ustava, jer su se bojali, da ga u obće car 
niti proglasiti neće. Medju te je spadalo bečko djačtvo, 
koje je kod svakog radikalizma bilo prvo. Već se bilo 
odlučilo, da će se 25. travnja dići buna, ako nebi car 
do onda dao ustav ili ako im taj ustav nebi bio dosta 
liberalan. Da uzmognu navaliti na carski dvor, vodili 
su djači pregovore sa proletarcima, pa su počeli težake 
i radnike već organizovati u vojsku. Sve se bojalo, da 
će 25. travnja doći do krvavoga okršaja izmedju djaka 
i gradjanstva. No blagi car Ferdinand preprieči novo 
krvoproliće time, što je 25. travnja u jutro dao priliepiti 
po svim uglovima ustav austrijanske cesarevino 

Eto jezgre toga tako željno očekivanog ustava. 
Svim državljanima osigurana je sloboda vjere, savjesti, 
osobe, seobe i posjeda. Sloboda govora, štampe i udruži- 
vanja posve je podpuna. Sila zakona jednaka je za sve 


državljane, pa su svi dužni vojevati, danak plaćati, te. 


imadu glede osobe isti sud. Za kriminalno pravosudje 
uvest će se porote. Obćine imaju se tako urediti, da će 
se zastupati svi interesi obćine i njezinih članova. Na- 
rodna straža ustrojit će se po čitavom carstvu, pa će 
ostat podvržena gradjanskoj oblasti i eradjanskim sudi- 
štima; zaklinjat će se caru na ustav. Uz cara vladat će 
u državi ministarstvo, koje će biti odgovorno državnomu 
saboru. Državni sabor dieli se na dvie komore: u senat 
i u komoru poslanika. Ova komora sastojat će se iz 383 


člana, izabranih od ovih državljana, a imat će zakono- . 


davnu vlast, koja ipak potrebuje carsku potvrdu za stvo- 
rene zakone. Državni sabor dozvoljavat će svake godine 
dopunjenje vojske, pobiranje poreza, državni zajam, pro- 
daju državnih dobara, ustanovljivat će državni proračun 
dohodaka i troškova. Državnomu saboru nije odgovoran 
car, jer njegove naredbe podpisuje dotični odgovorni mi- 
nistar, da podpunu valjanost dobiju. Ipak će se ear za- 
kleti na ustav odmah, čim nastupi priestolje. Careva je 
osoba sveta i nepovriediva, te njemu pripada osim po- 
tvrde stvorenih zakona još i sva izvršujuća vlast. On 
imenuje državne činovnike, podieljuje sve časti, redove i 
vrsti plemstva, te kao vrhovni vojvoda razpolaže s vojskom 
i pomorstvom. On je yrhovni sudac, on sazivlje svake 
godine sabor i predlaže zakonske osnove, on ga može i 
odgoditi i razpustiti. Car napokon navješćuje rat, a ugo- 
vore sa stranim vlastima potvrdjuje državni sabor. 
Bečani bili su zadovoljni s konstitucijom, koja će 
vriediti samo za austrijske zemlje, a ne i za Ugarsku, 
Hrvatsku i Erdelj, te za talijanske pokrajine. Svomnu li- 

beralnomu vladaru prirediše još istoga dana na večer 
sjajnu bakljadu kao dokaz ljubavi i zadovoljstva. 

Malo po malo počelo se javljati ljudi, koji nisu 
bili zadovoljni samo sa ustavom. 'Tako su n. pr. bečki 
djaci javno tražili sveobće izborno pravo za slie- 
deći državni sabor, da mogu tako i oni uticati u dr- 
žavne poslove. Nije im bilo težko predobiti za tu stvar , 
bečke proletaree, kojim su bile pune glave kojekakvih 
buntovnih i komunističkih ideja, a nisu htjeli ni raditi. 
Da predobe za sebe i narodnu gardu, zasnovaše nekakvi 
»Central-comitć“, koji bi vladao nad vladom  mini- 
starstva, a sastavljen bio od narodne garde i sveučilištnih 
djaka; na taj način taj centralni odbor u Beču 
vladao bi u cieloj državi, kao što je u velikoj francezkoj 
revoluciji Pariz vladao u Prancezkoj. Da pak predobe za 
sebe sve Niemee, počeše tražiti, neka se austrijsko carstvo 
sa svojim pokrajinama pripoji njemačkomu bundu ili sa- 
vezu. Priklopiv k tim zahtjevima još i to, da bude jedna 
komora u državnom saboru, a ne dvie, pa da se ta ko- 
mora ima izraziti o ustavu, što ga je car Ferdinand 
proglasio dne 25. travnja, predadoše peticiju austrij- 
skomu ministarstvu. Ovo naravski ne pristađe na takove 
zahtjeve, radi česa se pobuni Beč. Na 15. svibnja 
udarahu cielo po podne bubnjevi allarm, te se do večera 
sakupi silno ljudstvo na ulicama bečkim. Bilo je tu 
bečkih gradjana, gardista, sveučilištnih djaka i svake 
vrste proletaraca, jedni oružani puškama i sabljama, a 
drugi bome kojekako. Sve je to krenulo oko 10 sati 
pod večer do carskoga dvora, da prinudi ovako mini- 
starstvo na potvrdu njihovog zahtievanja. Pred dvorom 
sustavi se ljudstvo od 30 hiljada sučelice vojsci, koja je 
bila ondje s topovima smještena da čuva dvor, ako bi 
narod navalio na nj. Užasni taj prizor, kojemu se mogu 
prispodohiti tek parižki dogodjaji, trajaše do pol noći, 

kada dodje pismo, podpisano od ministra unutarnjih po- 
slova Pilersdorfa, kojim se izpunjuje narodna volja. 

Sutradan 16. svibnja izadje i carska vlastoručna 
potvrda toga ministrova pisma. Odsada stražila je stražu 
u carskom dvoru i na svim obćinskim mjestima Ra fa 
garda, a vojska bi odstranjena u predgradje. Car 
dakle formalno pod zatvorom, njegovi diet svi 
bez vlasti, a vlada bez važnosti. 

Odsada po želji svjetine ne smije se Kk caru nitko 
pustiti, komu to ne dozvoli Eszterhazy, ministar magjar- 
skoga — Bečanima saveznoga — naroda. U takovim pri- 
likama dade austrijsko ministarstvo ostavku, jer već nije 
slobodno, car pak Ferdinand ovako nedostojno zlostavljen 
od bečkih i magjarskih terorista, potajno pobjegne 
u večer 17. svibnja iz nezahvalnoga Beča u Insbruok. 

Viesti o novoj bečkoj buni i o biegu cara Ferđi- 
nanda silno su se dojmile u svim austrijskim pokraji- 
nama. Hrvatsko bansko vieće na prvi glas posla 
u Insbruck sjajnu deputaciju, da pozove kralja svoga, 
neka dodje stanovati u Zagreb, u sredinu vjernih 
svojih Hrvata, koji će ga paziti i štovati kao oko u 
glavi. Česi takodjer poslaše odbor svoj u tom poslu 
u Insbruck, gdje je narod medjutim vrlo srdačno primio 
svoga eara. Medjutim protestirahu neke pokrajine, kao 
n. pr. Česka i Moravska proti vlasti central-comitća. 
Car pak u tom povodu izda ovaj manifest na svoje 
narode: ,Bečki dogodjaji od 15. svibnja prisiliše me 
na žalostno osvjedočenje, da je anarhična jedna frakcija, 
oslanjajuć se na akademičku četu, zavedenu najviše po 
inostrancima, te na pojedine odsjeke od običajne vjer- 
nosti odstupivše gradjanske i narodne garde, hotila me 
lišiti slobode kod rada, da tim načinom zarobi pokra- 
jine, razgnjevljene radi ove drzovitosti pojedinih ljudi, 
te ostale dobro misleće žitelje priestolnoga mog grada. 

Nije mi preostalo drugo, nego da si ili vjernom po- 
sadom u slučaju potrebe silom otvorim put, ili da za 
koji čas u miru uzmaknem u koju od mojih meni, 
hvala Bogu, ukupno vjernih pokrajina. — Odluka nije 
bila težka. Ja sam odabrao mirovnu bezkrvnu alternativu 
i krenuo u gorsku zemlju, meni u svako doba jednako 
vjernu, gdje sam se ujedno približio i viestima o vojsci, 
koja se toli hrabro (u Italiji) za domovinu bori. —. St 
kada nisam ni pomislio, da umanjim ili opozovem da- 
rove, koje sam mjeseca ožujka podielio mojim narodima, 
ili pak njihove naravne posljedice; dapače vazda ću biti 
sklon, da saslušam želje mojih naroda zakonitim putem 
podnesene, te zadovoljiti narodnim i pokrajinskim intere- 
sima; samo je potrebno. da se dokaže, kako su zbilja 
obćenite. pa da se zakonitim načinom podnesu, po saboru 
pretresaju i meni na potvrdu predadu, ne pak da ih 
pojedini ljudi bez  ikakovog opunovlaštenja na juriš 
uzimlju. — To sam htio da kažem na umirenje mojih 
naroda, koji su se bili prepali za to, što sam iz Beča 
otišao, te da ih ujedno opomenem, kako sam ja u 
očinskoj svojoj ljubavi uviek bio pripravan, da opet 
primim i one moje sinove, koje držah za izgubljene, 
ali se opet povratiše. — U Insbrucku, 20. svibnja 
1848.“ i ' 

Odlučni carev bieg u Insbruck silno je potresao i 
Bečanima. Oni se osbiljno pobojaše, da se ne bi sada 
car nastanio u kojem slavenskom gradu n. pr. u Pragu 
ili u Zagrebu, kako su ga zamolili Česi i Hrvati. 
Poslaše i Bečani mnogobrojne deputacije u Insbruck, ne 
bi li sklonuli cara, da se povrati u Beč, dapače razvr- 
goše u to ime i ,central-comitć“. No car proglasi u 
Beču prieki sud, te stavi narodnu stražu i akademičku 
četu pod zapovied generala Auersperga. (Sada se smiriše 
i sveučilištni djaci, pa pod izlikom, da su dovršili svoje 

zvanje, izjave svoj odstup s političkog polja.) Nu kada je 
26. svibnja zapoviedio grof Colloredo, zapoviednik aka- 
demičke legije, da se ona po nalogu ministarstva ima 
razpustiti, te je 27. svibnja u jutro pošao sa odjelom 
narodne garde da zatvori sveučilište, pobune se djaci. 
Oni .potisnuše pomoću ljudstva, što se odmah sabralo, 
prispjeli vojnički odjel, dok u isti čas provališe težaci 
iz predgradja kroz gradska vrata u grad pred sveučilište. 
Allarm, vika, zvonjenje zvona i udaranje bubnjeva raz- 
liegalo se po zraku, a za jedan sat sve su ulice bile već 
pokrivene barikadama. U Beču je podpuna buna. Mini- 
starstvo opet je moralo popustiti. Odboru, koji je bio 
sastavljen od gradjana, narodnih stražara i sveučilištnih 
djaka, a kojemu je bilo povjereno uzdržavanje javnog mira 
i sigurnosti, dozvoli ministarstvo, da i gradjanski narodni 
te djački stražari čuvaju stražu na gradskim vratima za- 
jedno sa vojnicima. Vojska, koja je potrebna za službu, 
ostat će u građu, a ostale vojničke čete udaljit će se što 
prije iz grada. Ministarstvo umolit će cara, da se što 
prije povrati u Beč, ili — ako mu to ne dopušta zdravlje, 
— neka imenuje kojega carskog princa za svojega na- 
mjestnika; dok to ne bude, zadržat će ministarstvo vladu 
u svojim rukama, akoprem je dalo ostavku. Još je mo- 
ralo ministarstvo spomenuti odbor proglasiti nezavisnim 
od svake druge oblasti, te mu povjeriti na čuvanje cielu 
svojinu države i dvora, a taj odbor jamčit će za osobnu 
sigurnost carevu, ako se u Beč povrati. 

Javni život u Hrvatskoj. 


Čim su stigli u Zagreb glasi, da je kralj Ferdinand 
dozvolio, da se po državi ustrojavaju narodne straže 
ili garde, dodje pred gradsko poglavarstvo zagrebačko 

deputacija gradjana, koji zahtievahu, da se dozvoli i u 
Zagrebu ustrojenje narodne straže. Poglavarstvo 20. ožujka 
izda u tom smislu poziv na sve gradjane zagrebačke, ko- 
jima na sreu leži sigurnost osobe i imetka ovoga grada 
i ciela domovine, neka se upišu u narodnu četu kao 
dobrovoljni članovi. Na ovaj poziv upisa se odmah velika 
množina gradjana u narodnu gardu, a i akademička 
mladež ustroji posebnu četu. Kako svagdje, tako 
je i u toj stvari Zagreb bio samo vodja u domovini, jer 
se po njegovom primjeru počeše osnivati narodne straže 
po eieloj Hrvatskoj i Slavoniji. Dapače i zaerebačka 
županija, u kojoj je bila magjaronska stranka na vladi, 
zaključi na svojoj skupštini, koju je tada prvi put otvorio 
podžupan u hrvatskom jeziku na veliko veselje svih pri- 
sutnika, da se po cieloj županiji osnivaju narodne straže, 
te se varmedjska gospoda prva upisaše u earđu i metnuše 
na sebe hrvatsku trobojnicu kao znak garde. 

No veliki je posao čekao narodnu stranku, ako je 
htjela, da probudi cielu Hrvatsku, jer je u mnogim kra- 
jevima bilo podpuno mrtvilo. "Tako je n. pr. u sriem- 
Skoj županiji bilo čudno komešanje. Ondje se za pravo 
nije znalo, koje je narodnosti onaj kraj, jer jedni rekoše, 
da su Hrvati, drugi da su Srbi, a bilo je ondje već i 
Niemaca. Napokon ljudi magjarske stranke razviše ma- 
gjarske zastave i počeše silnu agitaciju za podpuno sje- 
dinjenje s Ugarskom, pa da županija šalje svoje poslanike 
na požunski, a ne na zagrebački sabor. Istina je, da je 
upravo taj pokret magjarske stranke, koja je imala ne- 
kakvo uporište u Vukovaru, složio i Srbe i Hrvate, te 
oni pod imenom ,Sriemci“ nadvladaše 3. travnja i 6. 
svibnja i poslaše posebnu deputaciju pred kralja, koja će 


. tražiti sjedinjenje Sriema sa Hrvatskom i Slavonijom, a 

Isto je tako težko islo u virovitičkoj župa- 
niji, koju su radi svoje blizine najjače razrovali Ma- 
gjari i njihova stranka. U Osieku dobro su s početka 
uspjevali magjarski poslanici, predobiv za sebe Niemece. 
Ipak je narodna stranka i ondje napela sve sile, te je 
4. svibnja prodrla u županijskoj skapštini virovitičkoj, a 
u gradu Osieku proslaviše imenovanje Jelačića i njegova 
pisma bakljadom, te u gradskom vieću zaključili, da 
Ogiek više ne prima nikakovih službenih dopisa od ma- 
gjarskog ministarstva. 

Najprije se u Slavoniji probudila požeška župa- 
nija. Ona već na svojoj skupštini 29. ožujka uvadja u 
Sve poslove upravne hrvatski jezik, a narodnu stražu po 
svoj županiji. Iz te skupštine poslane budu dvie poslanice, 
jedna sriemskoj županiji, a druga virovitičkoj, u kojima 
ih zaklinju za narodnu stvar i za savez sa Hrvatskom, 
te ih pozivlje, da podupiru zahtievanje naroda, kako su 
ta bila izražena 29. ožujka u Zagrebu. 

U Hrvatskoj bilo je mnogo bolje i laglje za na- 
rodnu stranku. Ona nadje osobito uporište u križevačkoj 
i varaždinskoj županiji, te onda po gradovima. Križe- 
vačka županija sazvala je 26. travnja narodnu skup- 
štinu, u kojoj bi zaključeno, da se svim oblastima u Hr- 
vatskoj, Slavoniji, Dalmaciji i granici pošalje poziv, neka 
.se priključe željama ove skupštine. "Ye pako želje glase: 
1. Sjedinjenje Hrvatske, Slavonije i Dalmacije, te gra- 
nice, koje će jednako biti zastupane na sliedećem hrvat- 
skom državnom saboru; 2. razdruženje ovih kraljevina 
u administrativnom pogledu od Ugarske, koja radi oko 
uništenja naše narodne samostalnosti, i 3. da se čitavi 
puk već na budućem državnom saboru predstavi na te- 
melju broja pučanstva. 

Varaždinska županija bacila je ad acta do- 
pise magjarskih ministara na svojoj skupštini 2. svibnja, 

a gromkim  ,živio“ pozdravila banska okružna pisma. U 
toj skupštini izradjena bi molba na kralja, neka banu 
Jelačiću predade vlast i nad Dalmacijom, te da Jelačića 
učini zapovjedajućim generalom u Slavoniji. Tu molbu 
nosit će pred kralja Stjepan Car, a sve hrvatske oblasti 
pozvane su, da podupiru tu želju. 

U zagrebačkoj županiji bilo je zlo za na- 
rodnu stranku do 8. svibnja, kada je ban Jelačić sbaeio 
protunarodnu vladu u županiji i sastavio novu, koja za 
sebe nadje i većinu u skupštini županijskoj 9. svibnja, 
te uvede hrvatski jezik u sve poslove. — Već je spome- 
nuto, kako je grad Zagreb uviek bio prvi, kad je trebalo, 
da se štogod patriotičnoga poduzme. On je prvi uveo odbor 
sigurnosti za svaki slučaj, pa kako u svemu, tako i u 
tome našao odziva u domovini, te su se svagdje osni- 
vali slični odbori. U Varaždinu dapače osnovan bi 
23. travnja na narodnoj skupštini gradjanski odbor 
od 9 članova, koji će dopisivati s rodoljubima po do- 
movini i ovako primati rodoljubne savjete, da ih onda 
provede na gradjanskim sastancima, koji će se držati 
svake nedjelje. 

Na toj istoj skupštini izražena bi takodjer želja, da 
se uz Dalmaciju i granica Hrvatskoj pripoji i Medj u- 
murje, koje je nepravim putem oteto Hrvatskoj. — 
Veliko je bilo veselje hrvatskih rodoljuba, kad su začuli, 
kako se liepo razvila sviest u Senju. U tom sielu ve- 
likog hrv. rodoljuba biskupa Ožegovića uzplamtiše gra- 
djani osobito proti gradskomu sudcu, koji im nije bio 
sreu prirasao, jer nije htio stupiti u redove narodne 
stranke. Do 500 gradjana sakupi se 23. ožujka i silom 
izposlovaše, da se sudac odrekao časti svoje. Izabraše na 
to narodno poglavarstvo, uvedoše narodnu stražu i na- 
rodni jezik, a sve pliva od radosti i života. I po drugim 
mjestima, kao n. pr. u Koprivnici, Krapini i 

Sisku brzo uhvati korien novi pokret, pa se svagdje u 
magistrat uvadja hrvatski jezik mjesto latinskoga, svaedje 
se ustrojavaju narodne straže, svagdje izvjesuju hrvatski 
barjaci, od kojih neki nose nadpis: ,Za Slavjanstvo i 
Slobodu“. Grad Karlovac predaje dragovoljno oružje iz 
svojih magazina narodnim stražama, koje se onamo utiču 
s tom molbom. Samo u gradu Bakru išlo je vrlo te- 
gotno radi velikog pritiska talijanskog magistrata. Tekar 
11. travnja uspjelo je tamošnjim rodoljubima, da drže 
narodnu skupštinu, koja izjavi hrvatsku svoju političku 
vjeroizpoviest, a 25. travnja prisiljen bi magistrat, da 
uvede hrvatski jezik mjesto talijanskog. 

Velika je bila i obćenita želja svih Hrvata, da se 
trojednoj kraljevini pripoji hrvatska i slavonska Kra- 
jina. Ova želja takodjer je bila medju onim  zahtieva- 
njima naroda, koje je nosio hrv. narodni odbor pred 
kralja u Beč, ali je kralj jošte nije. izpunio. Svatko je 
uvidjao, da je' potrebna želja samih graničara za sjedi- 
njenje, pa se sada stalo raditi o tome, da se granica 
izjavi. No graničarski častnici pobojali se za svoj kruli, 
ako .se ukine granica. ,Ako se po ovom zahtievanju gra- 
nica podvrgne gradjanskoj oblasti, ako se sve vojničke 
časti ukinu, kuda ćemo mi, koji smo bili život svoj po- 
svetili domovine obrani, te naumili s mačem u ruci dušu 
izpustiti“. Šulek ih miri u ,Nar. Novinama“, doka- 
zujući, da oni ne će izgubiti svoju službu, jer će vojska 
obstojati uviek. Ali ne će više biti ovisni od ,Hofkriegs- 
ratha“, već od bana hrvatskoga; ne će tražiti milost od 
tudjih beamtera, niti će ih dieliti od provincijala buro- 
kratički zid, nego će uživati gradjansku slobodu i bit će 
slobodni ljudi. Još manje se ima. prosti graničar plašiti 
udruženja s provincijalom, jer on će doći pod okrilje kon- 
stitucionalne slobode, te postati nezavisan čovjek, prost 
od svake robote, a zavisan od poglavara, koje će si sam 

odabrati, pa će se moći seliti, kud mu je drago, a dobit 
će natra& svoje šume i paše, što ih je nepravdom  iz- 
gubio. Jošte donašaju ,Nar. Nov.“ članak iz ,Oester- 
reichisehe Zeitung-a“, u kojem se dokazuje, kako je Kra- 
jina po svom uredjenju i po svrsi svojoj protivna svakoj 
civilizaciji. Ona ima jedinu svrhu, da proizvodi što više 
vojnika, pa radi fe svrhe ne smije se graničar bez više 
dozvole posvetiti nauci, ne smije diete Svoje odgojiti za 
obrtnika i treovea, već mora ostati kao poljodjelac na 
svojoj zemlji s jedinim opredieljenjem, da bude krajiški 
vojnik, stvorenje, kojega se razum i pamet razlapa u ne- 
ograničenoj vladajućoj rieči ,subordination“. Danas je 
granica bez syrhe, jer se uredjuje posvuda posebna na- 
rodna straža, a na turskoj granici mogla bi redovita 
vojska ustrojena kao posebni graničarski korps obavljati 
stražu. — Medjutim je dozvolio car Ferdinand krajiškim 
regimentama, da smiju po načelima ustavne slobode dr- 
žati narodne skupštine, u kojima bi se saslušale želje, te 
onda preko regimente odpravile na cara. Tom carskom 
dozvolom potaknuti Mitrovičani sazvaše već 7. travnja 
narodnu skupštinu, u kojoj bi zaključeno, da se na 
cara pošalje reprezentacija s narodnim željama: 1. Da bi 
se vojnička granica sjedinila s kraljevinama Hrvatskom, 
Slavonijom i Dalmacijom. 2. Da se dozvoli granici, da 
šalje svoje zastupnike na sliedeći hrvatski sabor. 3. Da 
se narodni jezik uvede u sve službene poslove. 4. Da 
dobiju jednaki ustav u obziru eradjanskoga pravosudja 
kao i Hrvatska, Slavonija i Dalmacija. 5. Posebno pravo- 
sudje za sve one u granici, koji ne spadaju k vojničkom 
činu. 

Po uzoru mitrovačke regimente htjele su i druge 
regimente da drže narodne skupštine, u kojima bi se iz- 
razila narodna volja. No njemački zapovjednici znali su 
na mnogim mjestima to zapriečiti. Tako je n. pr. iz Go- 

spića pukovnik Rlieinbaeh činio sve moguća, kako a 
Lici ugušio svaki narodni pokret, što mu baš nije hilo 
ni težko, jer je već mnogo naroda poslano bilo na bo- 
jište u Italiju. U Belovaru pak zabranio je general 
Dietrich držanje narodne skupštine i ustrojenje narodne 
garde, pa se gradjani belovarski u posebnoj deputaciji 
morali potužiti banu Jelačiću. i NA 

No ipak nije krajiški taj despotizam mogao Svugdje 
zapriečiti narodno gibanje. U Novoj Gradiški gdje 
žavala se 4. svibnja narodna skupština, u kojoj 
se izradila prošnja na cara, neka i Krajini dade ustav, 
po kojemu će ona biti zastupana na sliedećem asa 
saboru. Da pak taj sabor bude sbilja »sabor tnojedna Sre 
ljevine Hrvatske, Slavonije i Dalmacije“, narodna skup> 
ština moli eara, neka spoji Krajinu i Dalmaciju E Er 
vatskom i Slavonijom pod jednu bansku vlast Jelačićevi. 
Iste želje izrazi glinska obćina već 29. travnja. U 
banskim regimentama još se najbolje razvila na- 
rodna sviest, jer su ondje dobro poznavali bana Jelačića, 
kad je još bio pukovnik glinske regimente, a i sada je 
Jelačić bio vlastnikom obiju regimenta. 

Dok je tako bujno i brzo napredovala: hrvatska 
sviest u Hrvatskoj i Slavoniji, te u vojničkoj Span 
Dalmacija je spavala gotovo u tvrdom snu. Trebalo 
je uprieti sve sile, da se i u Dalmaciji pokaže jasna na- 
rodna želja za sjedinjenjem s Hrvatskom i Slavonijom, 
jer se uvidjelo, da bez toga ne će ni kralj potvrditi onu 
točku zahtievanja naroda, koja je tražila sjedinjenje Dal- 
macije. Grad Zagreb i ovdje je prvi. On šalje drvo 
ožujka ovaj krasni poziv svim dalmatinskim obla- 
stima: ,Što mi Hrvati i Slavonci prije više vjekova po 
nenavidnosti izgubismo, što kroz stoljeća tražisino, što po 
zakonu i historiji zahtievati mogosmo, i Blevi ne ddvo- 
jimo, naime, da se Vi, mila, jednokrvna naša braćo, opet 

pridružite kraljevinama Hrvatskoj i Slavoniji, a po njih 
svetoj kruni ugarskoj inkorporirate: ono se dostići na- 
damo sada, kad se u eieloj Evropi i u monarkiji austri- 
janskoj pripravlja prevrat i preinačenje organizma država, 
te svi narodi i sve države dobivaju novo lice, promie- 
njeno stanje. Nadamo se to steći, jer je pao — hvala 
dozrelosti naroda — onaj tvrdi zid, koji najviše sustav- 
ljaše izvršenje toli vatrenih naših želja i iskrenih težnja, 
jer je na sreću države, a na dobro naroda i utvrdjenje 
dinastije pao sistem absolutizma i s njim takodjer načela, 
koja podnipošto nisu dopuštala, da se Vi, draga braćo, 
s nama složite pod ustavnom slobodom. — Imajući pred 
očima ovu promjenu vremena, te u obće položaj stvari 
u Evropi a u austrijanskoj monarkiji napose, ne propu- 
stismo podnieti našemu milostivomu kralju po svojim po- 
slanicima želje cieloga puka ovoga glavnog hrvatskog 
grada, koje su takodjer želje cielog naroda. Medju ovim 
željama stoji i ona, da kralj blagoizvoli odrediti posla- 
nike kraljevine Dalmacije na sabor ovih kraljevina, — u 
kojem ćemo viećati o promjenama ili reformama, koje u 
našem ustavnom organizmu iziskuje napredak Givilizacije 
i duh vieka — da s njima zajedno radimo o našem 
skupnom ustrojenju i o garancijama naše obćenite bu- 
dućnosti. 

Premda ne sumnjamo, da će milostivi kralj, uva- 
žavajuć zakone, prisegu inauguralsku i obećavanje blago- 
pokojnog svog otca, usrećiti nas Hrvate i Slavonee iz- 
punjenjem ovih želja, ipak smo upućeni, da treba da i 
Vi, braćo Dalmatinci, ove želje kao svoje takodjer javno 
izrazite i nama ruku pružite, da kralju i svietu pokažete, 
da jednako s Hrvatima i Slavoncima ćutite, jednaku misao 
gojite. — Za to Vas, slavna gospodo i braćo, koji ste po- 
Slavarstvo i organ naroda, pozivamo, da spominjući se, 
da ste jedan rod s nama, da jedna krv vrije u Vašim 

i našim žillana, da nas veže jedan te isti materinski 
jezik, one korake učinite i ona sredstva poprimite, koja 
vode k svrsi našeg političkog sjedinjenja, i koja će 
opet povratiti braću, pa ju sdružiti, kako bijahu sdru- 
ženi u staro doba. Tomu pak seienimo za najshodnije, 
da sve oblasti kraljevine Dalmacije podnesu našemu mi- 
lostivomu kralju onakvu molbu, kakvu smo i mi pod- 
nesli. Milostivi pak naš kralj, saznav za našu uzajamnu 
simpatiju, a znajući iz historije, kako je opasna igra sa 
narodnostima i samovoljno sjedinjenje neskladnih eleme- 
nata, ne će se sigurno niti jedan čas protiviti našim 
složnim prošnjama i željama, niti će Vas, milu našu 
braću Dalmatince, stopiti s tudjom kojom državom i na- 
rodom, već će Vas pridružiti onima, s kojima Vas veže 
jedan rod, jedan jezik i jedna historija“. — Bojali su se 
Hrvati, da ne hi talijanski elementi, koji su imali u Dal- 
maciji gotovo Svu vlast i javni Život u svojim rukama, 
prigrlili ideju o nekadanjoj mletačkoj republici sada, kad 
se Mletačka otrgla od Austrije. Za to već 1. travnja opo- 
minje Dalmatince u ,Nar, Nov.“ Sulek u krasnom 
članku, gdje medju inim veli: ,Valjda će Vas mletački 
lav opet k sebi vabiti i sve dobro obećavati. Ne vjerujte 
mu! Svrnite okom naokolo sebe! ... Sve, što ste imali, 
svoje gradove, svoje brodove, svoje junake i krv svoju, 
dadoste Mletcima, pa kakovu ste dobili nagradu? Neza- 
hvalnost i krivice! Jesu li Vam Vaša braća Hrvati ikada 
tako sagriešili? Nisu nikada... Nas no dieli ni nepri- 
jateljstvo, ni mržnja, ni krvni jezik. Vaša je slava i naša 
slava, naša je korist i Vaša korist. Vi imate more, mi 
imamo zemlju. Vi imate brodove, mi imamo polja: tako 
ćemo jedan drugoga podupirati, jedan drugomu pomagati, 
da postanemo oba sretni!“ — I drugi gradovi i župa- 
nije slale su u tom smislu poziv Dalmatincim a, pa 
ipak nitko se ovdje gotovo i ne miče. Tekar 4. svibnja 

čuo se prvi glas Dalmatinca Vladislava Vežića. Bo- 
raveć u Hrvatskoj, ustade Vežić, da sam pozivlje Dalma- 
tince za narodnu stvar i za sjedinjenje s Hrvatskom i 
Slavonijom. U krasnom svom pozivu dokazuje on Dalma- 
tincima, da za njih nije bilo sreće niti života pod ni- 
jednom vladom. ,Talijan tamo preko mora globio Vas 
je i varao, pustio da prosti puk čami u tmini i neznan- 
stva, a gradove potalijančio i udaljio ih od naroda tako, 
da ovaj danas već nema povjerenja u gradsku gospodu. 
Austrija tištila Vas je okrutnim Metternichovim absolu- 
tizmom upravo silno, pa sve obećavajuć, ništa nije ura- 
dila za dobro Vaše. 

Sada treba da stupite u savez sa svojom braćom 
Hrvatima, koji Vam pružaju bratinsku ruku i zovu Vas 
u bratinsko kolo slobode i jednakosti. ,Učinimo i mi 
jedan korak k braći našoj Hrvatima, koji su već svoj 
k nama učinili i koji nas objeručke čekaju, ne da bu- 
demo njihove sluge, nego da i mi i oni, kao sinovi jedne 
majke, budemo jači i krepči proti neprijatelju, koji bi 
htio zatrti našu slobodu i narodnost; povratimo se na 
onu stazu, na kojoj su bili naši oci, kad su bili složni i 
slobodni“. I na taj iskreni poziv odazvala se od ciele 
Dalmacije jedino obćinauObroven, koja posla srdačnu 
čestitku banu Jelačiću. Vežić je sada uvidjao, da gradovi dal- 
matinski ne će prihvatiti njegov poziv, jer su za čas izgub- 
ljeni za narodni pokret. Zato se 18. svibnja obraća poimence 
na dalmatinske rodoljube: Kuzmanića, Ivičevića, 
Franaševića, Berčića, Kaznačića i Petranovića, pa ih svje- 


tuje, ,da ostave gradove u njihovoj tyrdokornosti, pa se 


neka obrate na obćine, neka se porazgovore i posavjetuju 
sa možnijim obiteljima, koje se nisu otudjile od naroda, 


jer ove vrlo mnogo mogu medju narodom. Obćine treba 


da sazovu narod, da mu razlože i raztumače, kako stoje 
stvari... Učinite, da dodje što više ili barem nekoliko 

poslanika na sabor u Zagreb, odpravite kralju knjigu, da 
je želja naroda, da se sjedini sa svojom braćom“. Toga 
Vežićevog nauka držali sa se odsada dalmatinski rodo- 
ljubi, ali je uspjeh u početku ipak bio slab i nije dugo 
donio koristi hrvatskomu narodnomu pokretu. 


XIII. 


Hrvati prema drugim narodima u monarkiji. 


Kad se ono početkom travnja vratio iz Beča hrvatski 
narodni odbor, ponio je u svojim srcima sladku ideju o 
slavenskoj uzajamnosti, koja bi mogla pomoći svim austrij- 
skim Slavenima, da se izbave težkog svog položaja. Naj- 
veći pobornici te ideje bili su Česi i Hrvati. Hrvatski se 
rodoljubi odmah dali na posao, da pomalo izvadjaju, što 
je treba za tu ideju. Oni nakaniše, da oko sebe sakupe 
sve južne Slavene u monarkiji. Radi toga i pozvaše još 
iz Beča braću Slovence, neka se probude i neka se okupe 
oko Hrvata. Uspjeh rada na toj strani nije bio baš velik, 
ali se ipak našlo dosta Slovenaca, osobito štajerskih, koji 
su čvrsto prihvatili misao, da s pomoću Hrvata osnuju na 
monarkijskom jugu velik bedem proti Niemeima i Ma- 
gjarima. Mnogo je veći bio uspjeh, što su ga Hrvati po- 
lučili kod Srba. Ovdje su oni našli vrlo plodno tlo, jer 
su Srbi u Ugarskoj bili ljuto pritisnuti, pa dobro uvi- 
djali, kolika bi za njih bila pomoć od Hrvata. 

Već 2. travnja izjavila je srbska deputacija na sla- 
venskom saboru u Beču, da se Bačka i Banat imadu 
pripojiti trojednoj kraljevini, gdje stanuje isti narod. Od- 
sada su Hrvati budno pazili na svaki srbski pokret, te 
mu svom pripravnošću išli u susret. Kad su Srbi sazvali 
za 13. svibnja narodnu skupštinuu Karlovcima, 

da tamo izaberu svoga patrijarku i vojvodu,“ 
poslaše onamo Hrvati Kukuljevića Ivana, Ed. Vrbančića, 
Nik. Havlička i Ed. Finka, da kao poslanici hr- 
vatskoga naroda pozdrave srbski narod, da ga 
uvjere o iskrenosti naših rieči, namjera i djela, pa da 
ih pozovu u naše kolo. Eto, kako Šulek u »Nar. 
Nov.“ tumači taj savez sa Srbima: ,Magjari su se 
zakleli, da će uništiti Hrvate, jer vide, da mogu samo 
na razvalinama hrvatske narodnosti uzdići priestolje 
svoga azijatskog despotizma, te sada rade o glavi na- 
šemu svietlomu banu i cielomu narodu. Valja nam dakle 
biti na oprezu, valja nam se na veliki boj spremati, 
valja nam vjerne saveznike tražiti. Tražiti? Ne treba ih 
tražiti, jer smo ih već našli, ne treba ih nagovarati, jer 
su nas već i sami u svoje kolo pozvali, ne treba se ni 
dogovarati, jer su već i sami svoje namjere ravnodušno 
izjavili. Saveznici ovi jesu ugarski Srbi, braća po krvi, 
rodu i jeziku, braća po historiji, kruni i ustavu. Mi 
imamo s njima iste interese, duševni život i budućnost, 
mi imamo s njima — a to je sada glavna stvar — istoga 
neprijatelja, naime Magjara. Dakle sa srbskom braćom 
Sve. nas veže. 

Bedemi, koji su nas dielili, sve se više ruše, dok 
se sasvim ne sruše, pa težko da već ima čovjeka, koji 
bi htio ratovati na svoga brata zato, što s njim nevjeruje 
jednako, od koga proizlazi sveti duh. Izrečena je jedna- 
kost vjere, ali ujedno i svetost vjere, u koju nesmije ' 
nitko dirati“... .",Pitat će koji legalista, kojim pravom 
namjeravate sdružiti se sa Srbima, koji živu pod ugar- 
skom krunom? Istim, kojim se sada Italija sdružava, 
kojim se Njemačka spaja, kojim se Erdelj sjedinjuje 
s Ugarskom: dakle s pravom narodnim. Od sada neće 
biti više gore i rieke granice, već jezik i narodnost; 
prestalo je političko gomilanje raznih naroda u jedno 

tielo, a nastala je doba stapljanja (assimiliranja) jedno- 
rodnih plemena. U ostalom mi se ovim sdruženjem ne- 
namjeravamo odciepiti od ugarske krune, koja je sla- 
venska, dakle naša; mi želimo time samo uvesti i'u 
Ugarsku neoskvrnjivost svake narodnosti“. 

Drugi dan poslie narodne skupštine u Karlovcima 
javlja patrijarka Josip Rajačić banu Jelačiću, da ga 
je narod izabrao za patrijarku, a Stjepana Š u- 
plikca, pukovnika ogulinske regimente, za srbskoga 
vojvodu, pa u tom pismu iztiče : 

»Mogu Vas pouzdano uvjeriti, da srbski narod 
s tim, što zabačena svoja prava iztražuje i u život uvodi, 
nemisli niti nekani nikakovu preponu staviti na put na- 
predovanju hrvatskog naroda, dapače tvrdo drži, da će 
ovim putem s hrvatskim narodom zajedno kao 
brat s bratom velevažni svoj zadatak u burnom ovom 
vremenu još lakše riešiti. Po tom sam i ja uvjeren, da 
će cieli slavni hrvatski narod, videći, kakav duh i kako 
osbiljno govori iz ovih naših dogodjaja, nesamo odobriti 
pokazane ove znakove obnovljenoga života našeg, nego 
da će nama, koji težimo k istomu cilju kao i on, gdjegod 
budu okolnosti zahtievale, junački i bratski u pomoć 
priteći“. Ovo pismo patrijarke Rajačića najugodnije se 
dojmilo svih Hrvata, te odsada imaju Srbi medju Hrva 
tima mnogo iskrenih i oduševljenih prijatelja. Hrvati po- 
primiše odsada srbske želje za svoje želje, a Srbi obećaše, 
da će i oni raditi svom snagom oko izpunjenja hrvatskih 
prava i želja. 

Ideja o slavenskoj uzajamnosti nije zadovoljila Hi- 
vate time, što se u bujni cviet razvilo prijateljstvo i 
savez medju Hrvatima, Srbima i Slovencima. Oni su te- 
žili još dalje: savez taj ima biti pravi slavenski 
savez. Tu misao prviput je izrekao Ivan Kukuljević 
20. travnja u ,Nar. Nov.“ On veli: ,Iz sredine austrijskih 

Niemaca poslani su poklisari na njemačku skupštinu u 
Frankfurt, da pomažu ustrojiti njemački savez. Naš svietli 
kralj primio je u nazočnosti odbora sviju njegovih sla- 
venskih pokrajina iz ruku uzhićenoga njemačkoga bečkog 
stanovničtva zastavu njemačkoga saveza, pa je uresio njome 
glavni prozor svoga carskog dvora. Mi smo se tomu ve- 
selili, jer se je ovim načinom po čitavom austrijskom ear- 
stvu svečano proglasilo načelo potrebe saveza naroda. I 
za to ne može ni austrijska carevina, ni Evropa, ni sviet 
ustati proti tomu, ako i Slaveni sklope slavenski savez, 
ako i Slaveni krenu onim praveem, kojim su udarili nji- 
hovi bratinski susjedi i sudržavljani Niemei. 

I Slaveni su raztreseni po mnogim državama i živu 
pod mnogim vladama kao i Niemei: i Slaveni se imaju 
bojati za svoju narodnost i po tom za svoju slobodu u 
smislu novoga vremena i duha kao i Niemci. 

Slaveni izjavljuju poput Niemaca iste ljudske i slo- 
bodne misli prema drugim narodima, pa za to ne mogu 
ni Slaveni imati druge politike prema svome narodu i 
prema slobodi čovječanstva, nego li je imaju Niemei. — 
Nu koji put vodi k takovom savezu naroda? Jedan 
jedini obćeniti sabor sviju grana na 
roda.... ' 

Za što se u Frankfurtu pokraj ostalih manjih i 
većih njemačkih država zastupaju po svojim poslanicima 
i Niemci iz Pruske, Saske i Austrije, tako će se i na 
saboru slavenskog saveza osim poslanika ruskih, poljskih, 
srbskih, ernogorskih, bugarskih i bosanskih naći jošte 
poslanici Slavena pruskih, saskih i svih pokrajina austrij- 
skoga carstva bez ukinuća pojedinih vlada i bez promjena 
osobitog upravljanja i posebnih interesa svake pojedine 
države. Koji grad da bude mjesto ukupnoga takovog 
slavenskog sabora, da li Zlatni Prag ili drugi koji grad, 
to će odlučiti većina. Isto tako zavisi od većine i to, 

tko će predsjedati takovomu slavenskumu saboru, te u 


koje ime i kakvom vlasti vladat će poglavarstvo toga- 


ukupnoga slavenskog saveza“. Ovaj poziv ne ostade bez 
uspjeha u slavenskom svietu. Kad su galički Poljaci od- 
pravili svoje poslanike u Česku, da izjave Česima bra- 
timski pozdrav i da vežu s njima svezu uzajamnosti, 
zapita česki list ,Kvčty“: ,Zar ne bi bilo pravo, da mi 
pošaljemo od strane česke krune svoje poslanike ne samo 
u Galiciju, nego i u Hrvatsku. Dapače još bi dalje imali 
koračiti: svaka slavenska zemlja austrijanske monarkije 
imala bi poslati ovakove poklisare na sabor ostalih 
slavenskih pokrajina austrijanske monarkije, koji bi kao 
organ uzajamnosti želje, tegobe i osnove priobćivali, da 
se tako s vremenom sklopi krepki slavenski savez“. 
— Već prvoga svibnja dozrila je osnova o slavenskom 
saboru, te 26 odličnih Slavena, medju njima Šafažik, 
Palaeky, Štur, Jordan, Wocel, Rieger, Erben 
i Miklošić, poslaše poziv na svu slavensku svoju braću, 
neka se sastanu 31. svibnja na viećanje u Pragu. Evo 
ovog poziva: 

»Slaveni, braćo! Tko izmedju nas ne zaviri okom 
punim žalosti u prošlost našu? 'Iko opet ne zna, da se 
to, što smo prepatili, dogodilo u našoj nesviesti i raz- 
komadđanosti, koja je dielila_ braću od braće? Ali poslio 
dugih vjekova, u kojima smo jedan na drugoga zabora- 
vili, u kojima je tolika nesreća otežila našu glavu, došli 
smo do toga spoznanja, da smo jedno, da smo braća. 
Doletila su važna vremena, koja su oslobodila narode i ba- 
cila s njih teret, pod težinom kojega stenjahu; ova vre- 
mena zbacila su i kod nas teret u velikom dielu, te mi 
sada možemo izreći, što smo ga toliko cutili, te promo- 
trili i zaključivali, što je na korist našu. Evropejski na- 
rodi došli su do sada u sporazumljenje i jedinstvo. Niemci 
pozvali su za svoje sjedinjenje parlamenat u Frankfurt, 

koji o tom radi, da bi mu austrijanska država toliko po- 
pustila od svoje nezavisnosti, koliko treba za sjedinjenje 
Njemačke, pa da bi se monarkija sa svim ne- 
ugarskim zemljama priklopila k ovoj njeo- 
mačkoj državi. Ovaj korak uništio bi ne samo jedin- 
styo Austrije, nego i savez i samostalnost slavenskih grana, 
kojih narodnost time bi u opasnost pala. 

Naša je dužnost, da muževno branimo to, što nam 
je najsvetije; došlo je dakle vrieme, da se i mi Slaveni 
dogovorimo i da sjedinimo naše misli. A zato, da bi 
ove namjere u djelo prošle, privoljujući s radošću na 
mnoge želje iz različitih slavenskih država nama izražene, 
pozivamo sve Slavene austrijske monarkije, a imenito sve 
muževe, koji imaju njihovo povjerenje, te kojim je stalo 
do obćega dobra, da hi se u staroslavnom slavenskom 
českom Pragu dne 21. svibnja 0. €. sakupili, gdje ćemo 
uzajanino viećati o svemu, što zahtieva obća korist na- 
šega naroda i što u ovim važnim vremenima valja da 
činimo. Zato primjećujemo, da će nam i svi drugi Sla- 
veni, koji živu izvan austrijske monarkije, u našoj skup- 
štini biti dobrodošli, jako mili i dragi gosti“. Ovaj poziv 
Silno je razveselio austrijske Slavene, ali su zato Njemci 
i Magjari počeli širiti sumnju, da se u tom savezu krije 
panslavizam ili panrusizam, a jer je u ono vrieme bila 
silna napetost i ogorčenost proti ruskomu caru Nikoli I., 
lahko bi se našlo neprijatelja tomu slavenskomu saboru. 
Zato dadoše sazivači sabora očitovanje, da je povod sa- 
boru dala samo želja pravima, koja pripadaju slavnim 
narodnostima u pučkom i državnom životu. Ujedno oči- 
tuju, da će kriepko i nepromienljivo sačuvati staru svoju 
vjernost prema habsburžko-lotrinžkoj kući, 
te svim mogućim sredstvima uzdržati cielokupnost i 
suverenost austrijske monarkije. Sada se donekle 
prestalo ogovarati i klevetati proti tomu saboru, a sla- 

venski narodi držali su skupštine, u kojima su izabrali 
poslanike za taj sabor. Hrvati učiniše to 11. svibnja, te 
izabraše za svoje poslanike baruna Dragutina Kušljana, 
Gjuru Kontića i Josipa Prausa. 

Dok su Hrvati dolazili ovako sve u bliži i srdačniji 
odnošaj sa austrijskim Slavenima, bivao je sve veći i veći 
jaz medju njima i Magjarima. Odkada je Jelačić postao 
hrvatskim banom, nesmogoše Magjari dosta kleveta i po- 
tvora, kojima bi se bacali na nj. Za njih je Jelačić jedan 
čas glava Hrvata, koji da su od raskoga cara podmićeni 
robovi i varalice, te dušmani i buntovnici svojega kralja, 
čas opet zatim proglasuju svietu, da ban Jelačić želi po- 
vratiti bureaukratiju i stari Metternichov sistem, pa da 
se već sa 100 hiljada lliraca sprema na Magjare. 

Jošte pozivaju Niemee, neka im pomognu srušiti 
Jelačića, jer da se on nije kralja svome zakleo, nego 
da će u družtvu sa Rusima podjarmiti Beč, da tako uz- 
mogne na austrijskom jugu osnovati nekakvo ,jugosla- 
vensko carstvo“; za to da on i sklapa bratinstvo sa 
Srbima i Slovencima. Sam nadvojvoda Stjepan, palatin 
ugarski, morao je po zahtjevu magjarskog ministarstva 
raditi proti Jelačiću, pa je u kralja Ferdinanda izhodio 
više pisama proti Jelačiću. "No je mogao lako učiniti, jer 
je u to vrieme i sam kralj bio potišten silno, te je bio 
ovisan o bečkoj buntovnoj publici i o magjarskom mi- 
nistru Eszterhazyju. Naročito je holilo Magjare, kad su 
vidili, kako je ban Jelačić preuzeo krepkim proglasom i 
odvažnim činima vladati. Magjari izposlovaše u 
kralja pismo, kojom se oprovrgavaju sve na- 
redbe banske, naročito prieki sud i nepriznanje ma- 
gjarskog ministarstva. Palatin zapovjedi 11. svibnja Jela- 
čiću, da on mora slušati i njega i magjarsko ministarstvo, 
a one naredbe, koje je izdao, da se ne protežu na Sla- 
voniju, jer slavonske županije pripadaju pod njegovu 

vlast, pa im može samo magjarsko ministarstvo izdavati 
naredbe. Da pak izradi pokornost svojim zapovjedima, 
izhodi palatin od kralja, da je slavonskog zapoviedajućee 
generala Ivana Hrabovskoga imenovao svojim kra- 
ljevskim povjerenikom za Hrvatsku i za Krajinu. 

Takove uvrede nisu mogli Hrvati da podnose. Već 
20. svibnja ustaje Šulek, pa u ,Narodnim Novinama“ 
upozoruje Hrvate na pogibelj, koja im prieti od Magjara, 
ovako: ,Ovdje vlada palatin sa svojim ministarstvom kao 
neograničeni paša. Rodoljubive Slovake hvataju, najvried- 
nije Srbe vješaju, te topovima i vojskom hoće da u njima 
uguše rodoljublje. Od bečke vlade sasvim su se emanci- 
pirali, pa im je tako lako enječiti i enjaviti sve Slavene, 
no ne samo ugarske, nego i hrvatsko-slavonske. U Gd- 
mičru lievaju topove, u Pešti su osnovali tvornice za 
puške, po svoj Ugarskoj verbuju vojnike, u Rieku su 
poslali dvie baterije s tom naročitom odredbom, da ne 
idu preko Zagreba i da slušaju samo riečkoga guvernera. 
Najveće naše dušmane namienili su nam za poglavare, 
Svim komorskim činovnicima zaporviedili gu, da u Peštu 
šalju novac, da nas sasvim oglobe. Slavoniju ne prizna- 
vaju, te magjarske zapovjedi šalju na ,tri varmedjije“. 
Dapače već su poslali i vojsku proti nama, a njihovi 
špijuni obilaze zemlju našu. No ne samo kod kuće, nego 
i druedje pripravljaju nam zamke i mreže. Dočim u. 
Ugarskoj i Erdelju tlače Niemce kao što i Slavene, po- 
slali su u Frankfurt poslanike, da njemačkom ,hundu“ 
izjave svoje prijateljstvo i da s njima sklope savez proti 
Slavenima. 

Da, još gore su stvari izašle na vidjelo, no oprez- 
nost zahtieva, da još za sada šutimo. — Dakle nas Ma- 
gjari ne smatraju kao svoju braću, kao svoje jednako 
slobodne sugradjane, nego kao robove svoje. Možemo li 
mi živiti s njima u prijateljstvu?. Ne možemo. Možemo li 

se od njih pomoći nadati? Ne možemo. Što ćemo dakle? 
Valja nam se držati naše poslovice: uzdaj se u se i u 
svoje kljuse. Valja nam okaniti se svakog ašikovanja 
s našim himbenim i zlobnim susjedima, te stupiti smjelo 
pred lice njihovo. Valja nam se proći toga temporiziranja, 
okalanja i zavijanja, te krepko postupati, da nas duš 
manin ne nadje nepripravne. Valja nam biti za svaki 
slučaj opreznima, da u skrajnom času prenesemo boj na 
tudje zemljište. "Iko bi još sada mislio o pomirenju i 
ugovaranju, taj bi samo dušmaninu dobro želio, pružajuć 
mu dovoljno vremena, da se sasvim ustroji i pripravi. 
Mi nismo nikada težili za ratom, sami nas neprijatelji 
tjeraju na nj. Nu baš za to valja nam se sad krepko 
pripraviti; baš za to, što ljubimo mir, valja nam rato- 
borno postupati, da čim prije razorimo bedeme, koje 
naši dušmani slobodi našoj grade, da pobrkamo osnove, 
koje snuju proti narodnosti našoj, da skršimo oholost, 
koja se nad nama naduva i nama prieti. Došli smo 
do Rubicona, ništa više ne hasni oklievanje: ,Si vis 
pacem, para bellum“. 

